title: Čičiliusku

text: Aloitteen tämän nukketeatteriseurueen perustamisesta teki Pekka Zaikov, joka tuolloin johti Petroskoin yliopiston Karjalan ja vepsän kielen osastoa. Perustamisessa oli mukana kyseisen yliopiston Itämerensuomalaisten kielten tiedekunnan opettajia, opiskelijoita ja alumneja. Vuosi myöhemmin nukketeatteri esitti ensimmäisen näytelmänsä, "Kuin hukka vasikalla muamona oli" (‘Kun susi oli vasikalla äitinä’).


title: Čičiliusku

text: Vaikka Čičiliusku esiintyy kaikenlaisille yleisöille niin kotimaassaan kuin ulkomaillakin, sen erityisenä pyrkimyksenä on saavuttaa Karjalan tasavallan periferioissa asuvat karjalankieliset ihmiset, erityisesti nuoret, ja innostaa heitä karjalan kielen käyttöön. Näytökset ovat ilmaisia, joskin seurue toivoo, että katsojat tukisivat sitä taloudellisesti mahdollisuuksiensa mukaan.


title: Čičiliusku

text: Čičiliuskun esiintyvät jäsenet koostuvat samoista ryhmistä kuin sen perustaneet henkilötkin. Heitä on noin 15 henkeä. Seurueen jäsenet ovat Nuori Karjala –yhdistyksen ja Karjalan rahvahan liiton aktivisteja. Čičiliusku on Nuori Karjala –kansalaisjärjestön yksi menestyneimpiä projekteja.


title: Čičiliusku

text: Seurue harjoittelee Karjalan tasavallan kansallisen kulttuurin keskuksessa, ja keskus tukee sitä taloudellisesti. Taloudellista tukea seurue saa myös Karjalan tasavallan Kulttuuriministeriöltä.


title: Čičiliusku

text: Seurueen johtajana toimii Natal’ja Golubovskaja, joka on ollut seurueen jäsen sen perustamisesta asti. Seurueen rekvisiitasta ja nukeista vastaavat Marina Zlenko ja Boris Kudrjavcev ja esitysten musiikista Oleg Gurejev.


title: Čičiliusku

text: Seurueen esitysten kielet ovat livvi sekä vienan karjala. Esityksissä käytetään usein molempia kieliä sekaisin. Keskikarjalan kielellä seurue ei toimi. Esitysten aiheiksi on valittu tunnettuja kansantarinoita sekä tavanomaisia elämäntilanteita. Lisäksi nuket auttavat esitysten seuraamista. Esitykset pyritään pitämään sellaisina, että niitä pystyvät seuraamaan myös sellaiset ihmiset, jotka eivät hallitse karjalan kieliä.


title: Čičiliusku

text: Čičiliusku vieraili Suomessa 10.–17.11.2012 ja esitti kymmenellä paikkakunnalla varsinaiskarjalaksi Mauri Kunnaksen teokseen perustuvaa esitystä "Koirien Kalevala" sekä kansansatuun perustuvaa lastennäytelmää "Kuin hukka vasikalle muamona oli". Karjalankielisen Koirien Kalevalan Suomen ensi-ilta oli Sastamalassa 10.11.2012 ja uusinta nähtiin Tampereella seuraavana päivänä. Kiertue päättyi Helsinkiin 17.11.2012.


title: Čičiliusku

text: "Koirien Kalevala" on ensimmäinen vienankarjalaksi ilmestynyt "Kalevala"-teos. Karjalan Sivistysseura julkaisi sen vuonna 2010 Nadežda Lutohinan kääntämänä.


title: Mathias Ranégie

text: Mathias Ranégie (s. 14. kesäkuuta 1984 Göteborg, Ruotsi) on ruotsalainen jalkapalloilija. Hän edustaa Italian Serie A:ssa pelaavaa Udinesea ja on pelipaikaltaan keskushyökkääjä.


title: Mathias Ranégie

text: Ranégie edusti nuorempana Masthuggets BK:ta, Ranskan neljänneksi korkeimmalla sarjatasolla CFA:ssa pelaavaa Levallois SC:tä ja Majorna BK:ta, kunnes siirtyi vuodeksi 2006 Ruotsin neljänneksi korkeimmalle sarjatasolle Lärje-Angereds IF:ään. Vuodeksi 2007 hän sai sopimuksen Ruotsin korkeimmalla sarjatasolla Allsvenskanissa pelaavan IFK Göteborgin kanssa ja jatkoi seurassa seuraavanakin vuonna, kunnes hänet lainattiin elokuussa Alankomaiden toiseksi korkeimmalla sarjatasolla Jupiler Leaguessa pelaavaan Go Ahead Eaglesiin marraskuulle saakka.


title: Mathias Ranégie

text: Ranégie siirtyi vuodeksi 2009 jälleen Ruotsin korkeimmalle sarjatasolle BK Häckeniin, jossa pelasi lähes kolme vuotta tehden 81 ottelussa 36 maalia. Elokuussa 2011 hän siirtyi kesken kauden niin ikään Allsvenskanissa pelaavaan Malmö FF:ään, jossa teki loppukauden ja seuraavan vuoden aikana 26 ottelussa 13 maalia. Ranégie voitti Allsvenskanin maalikuninkuuden vuonna 2011 tehtyään 21 maalia, joista 18 Häckenille ja kolme Malmölle.


title: Mathias Ranégie

text: Ranégie siirtyi kesken Allsvenskan-kauden elokuussa 2012 Italian korkeimmalla sarjatasolla Serie A:ssa pelaavaan Udineseen. Hän debytoi Serie A:ssa 16. syyskuuta 2012 AC Sienaa vastaan ja teki ensimmäisen maalinsa viikkoa myöhemmin AC Milanin verkkoon.


title: Mathias Ranégie

text: Ranégie debytoi Ruotsin maajoukkueessa 20. tammikuuta 2010. Ensimmäisen maalinsa hän teki kolme päivää myöhemmin Syyrian verkkoon.


title: Puhu mun kädelle

text: Puhu mun kädelle on Tean toinen singlejulkaisu hänen esikoisalbumilta "Tytöt tykkää". Single julkaistiin vuonna 2007.


title: Åkersberga

text: Åkersberga on Österåkerin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 28 033 asukasta.


title: Kungsängen

text: Kungsängen on samannimisen Upplands-Bron kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 9 382 asukasta.


title: Österbymo

text: Österbymo on Ydren kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 834 asukasta.


title: Skillingaryd

text: Skillingaryd on Vaggerydin kunnan toinen keskustaajama. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 889 asukasta.


title: Skillingaryd

text: Kunnan toinen keskustaajama Skillingarydin ohella on suurempi Vaggeryd. Molemmat ovat entisiä kauppaloita.


title: Åseda

text: Åseda on Uppvidingen kunnan keskustaajama. Se sijaitsee Kronobergin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 2 430 asukasta.


title: Åseda

text: Åsedan taajama oli jonkin aikaa kauppalana 1900-luvun puolivälin tienoilla.


title: Broby

text: Broby on Östra Göingen kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 2 920 asukasta.


title: Australianhaukka

text: Australianhaukka ("Erythrotriorchis radiatus") on australaasiankanahaukkojen sukuun kuuluva lintulaji. Se on kotoperäinen Australiassa, sen pohjois- ja itäosissa, idässä 33°S leveyspiirin pohjoispuolella ja lännessä 19°S, mutta sen elinalue on supistunut idässä 28°S leveyspiirin eteläpuolella ja on käytännössä hävinnyt Uudesta Etelä-Walesista. Populaation suuruudeksi on arvioitu 700 paria, joista 100 on Tiwisaarilla, jossa populaatio voi olla erillinen.


title: Australianhaukka

text: Laji oli aiemmin luokiteltu vaarantuneeksi, mutta se muutettiin vuonna 2012 silmälläpidettäväksi, kun populaatio oli havaittu aiemmin arvioitua suurempi. Se on edelleen pieni, ja sen arvioidaan olevan pienenemässä. Seurannan myötä laji saattaa tulevaisuudessa tulla luokitetuksi jälleen uhanalaiseksi.


title: Australianhaukka

text: Australianhaukka elää rannikolla ja sen tuntumassa korkeissa avoimissa metsissä, trooppisilla savanneilla, joita halkovat metsäiset joet, sekä sademetsien laitamilla. Se rakentaa pesän risuista yli 20 metrin korkuisiin puihin alle kilometrin päähän vesiväylästä tai kosteikosta.


title: Australianhaukka

text: Se saalistaa avoimissa metsissä ja jokivarsien galleriametsissä 200 neliökilometrin laajuisella alueella, ja saalista ovat keskikokoiset ja suuret linnut ja myös käärmeet. Talvella se näyttää Itä-Australiassa muuttavan pesimäalueiltaan rannikon tasangoille, missä se syö usein kosteikoilta saalistamiaan vesilintuja.


title: Australianhaukka

text: Sen merkittävin vähenemisen syy on ollut metsien raivaaminen viljelysmaaksi, ja pohjoisessa se on edelleen merkittävä uhkatekijä. Vähenemiseen vaikuttaa myös saaliseläinten väheneminen eri syistä.


title: Australianhaukka

text: Australianhaukan pituus on 45–60 cm. Se on suuri, voimakas punertavanruskea haukka. Aikuisen pää on vaalea, tummajuovainen, siivet ovat alta kaksiväriset, peitinsulista keskikokoiset ja pienet ovat punaruskeat, muuten valkoiset mustin juovin. Aikuinen koiras on alta punaruskea, aikuinen naaras paljon vaaleampi ja voimakkaasti mustajuovainen. Nuoren linnun pää on punaruskea.


title: Australianhaukka

text: Sen erottaa muista petolinnuista pykäreunaisen punaruskeasta yläpuolesta ja reisistä, jotka näkyvät selvästi tarkkailijasta poispäin lentävällä linnulla.


title: Australianhaukka

text: Sen ääni vaihtelee kirkunasta rupattelevaan ääntelyyn. Koiraiden sanotaan kuulostavan ärtyisiltä kähiseviltä, naaraat taas kuulostavat korviasärkevän kimakoilta.


title: Gutiérrez

text: Gutiérrez tai Gutierrez on muun muassa seuraavien henkilöiden sukunimi:


title: Tehokeskus

text: Tehokeskus on kauppakeskus Kouvolassa. Se sijaitsee Tykkimäki-Teholan teollisuusalueella lähellä valtateiden 6 ja 15 risteystä.


title: Tehokeskus

text: Tehokeskuksen rakennukset olivat aikoinaan Kouvolan meijeri. Kiinteistöön kuuluu 11 hehtaarin maa-alue.


title: Tehokeskus

text: Vuonna 2007 rakennuksissa avattiin China Center, josta suunniteltiin tukkumyymälää, josta yrittäjät välittäisivät tavaraa muun muassa Venäjälle. Kouvolan kaupunki ja elinkeinoyhtiö Yritysmagneetti hankkivat viisumit lähes 900:lle kiinalaiselle vuosina 2006–2009. China Center oli osa kaupungin Kiina-strategiaa. Rajavartiolaitos, tulli ja poliisi tekivät China Centeriin laajan ratsian marraskuussa 2009. Kauppakeskuksen epäiltiin tarjoavan kulissit laittoman maahantulon järjestämiselle. Näyttöä ei löytynyt ja esitutkinta päätettiin helmikuussa 2010. Lisäksi keskuksen omistaneen Nordic Finland Investmentin kiinalaista johtoa epäiltiin törkeästä veropetoksesta ja kirjanpitorikoksesta, mutta nämäkään epäilyt eivät johtaneet syytteisiin. Kesäkuussa 2011 ulosottovirasto huutokauppasi China Centerin. Velkojana ollut Kymenlaakson Osuuspankki osti kiinteistöt 1,5 miljoonalla eurolla.


title: Tehokeskus

text: Nykyisin kauppakeskuksen nimi on Tehokeskus. Marraskuussa 2012 siellä toimi yhä neljä kiinalaisyritystä, joiden lisäksi tiloissa oli noin 40 suomalaista, muun muassa huolto- ja rakennusalan yritystä. Noin 70 prosenttia tiloista oli vuokraamatta. Noin kymmenelle yritykselle oli tarjottu puolen vuoden ilmainen vuokra. Toimitusjohtaja Kai Rauhamäki sanoi "Kouvolan Sanomille" lokakuussa 2012 yrittävänsä myydä tilat, koska kauppakeskus ei kuulu pankin toimintaan. Marraskuussa 2012 yritys- ja yhteisöasiakkaista vastaava pankinjohtaja Ari Pöntinen sanoi "Helsingin Sanomille", että vuokrat kattoivat sillä hetkellä kulut ja että ”vaikka seinien omistaminen ei ole meidän ydinliiketoimintaamme”, pankki ensisijaisesti hakee vuokralaisia tiloihin.


title: Jorma Muurinen

text: Jorma Kyösti Pellervo Muurinen (29. joulukuuta 1936 Kuolemajärvi – 1. marraskuuta 2012 Helsinki) oli suomalainen toimittaja.


title: Jorma Muurinen

text: Muurisen vanhemmat olivat talousneuvos Tatu Muurinen ja Alma Samuli. Hänen ensimmäinen puolisonsa 1965-1978 oli Pirjo Anneli Vesanmaa ja toinen vuodesta 1984 Irene Kyllikki Paija. Muurinen tuli ylioppilaaksi 1956 ja valmistui valmistui agronomiksi 1965. Hän työskenteli toimittajana Koneviestissä 1966-1969, toimien viimeisen vuoden toimituspäällikkönä, ja oli sen jälkeen Käytännön Maamiehen päätoimittaja vuoteen 1992, jolloin hän jäi eläkkeelle. Leipätyönsä ohella Muurinen toimi luovutetun Karjalan järjestöissä, esimerkiksi Wiipurin arkistoyhdistyksen puheenjohtajana, sillä karjalaisuus oli hänen identiteettinsä perusta.


title: 15 cm schwere Feldhaubitze M. 15

text: 15 cm schwere Feldhaubitze M. 15 oli tšekkiläisen Škodan alun perin Itävalta-Unkarin tykistölle valmistama raskas haupitsi, joita käytettiin ensimmäisessä ja toisessa maailmansodassa. Tykin lyhyempi nimitys on 15 cm sFH M. 15. Haupitsi oli käytössä jatkosodan aikana myös Suomessa, jossa sen nimikkeenä oli 150 H/15.


title: 15 cm schwere Feldhaubitze M. 15

text: Ensimmäisen maailmansodan alkaessa Itävalta-Unkarilla oli käytössä linnoitushaupitsimalli, josta päätettiin kehittää kenttätykki. Škoda suunnitteli ja valmisti neliosaisena kuljetettavasta linnoitushaupitsista tykin, joka sai nimikkeen "15 cm sFH M. 15". Ensimmäisen maailmansodan aikana suurin osa kenttätykeistä liikkui hevosten vetäminä. M. 15 oli kuitenkin poikkeuksellinen sikäli, että se rakennettiin varta vasten moottorivetoon soveltuvaksi. Haupitseja ei kuitenkaan valmistettu sodan aikana suurta määrää, ainoastaan 57 kappaletta.


title: 15 cm schwere Feldhaubitze M. 15

text: Haupitsissa oli suora palkkilavetti, jossa oli jarrulliset teräsvanteiset puupuolapyörät. Lukko oli tyypiltään vaakakiilalukko, ja haupitsissa käytettiin kahdeksanpanoksista irtopanoslaukausta (tykkiin ladattiin ensin ammus, sen perään ruutipussit ja lopuksi nalli). Neljälläkymmenelläkahdella suorakulmaisella kierteellä varustetun putken alla olevassa kehdossa oli joustolaite, joka koostui hydraulisesta hidastimesta ja pneumaattisesta palauttimesta (ts. neste-ilma –toiminen laite). Putken suurta etupainoa oli tasapainottamassa kaksi jousitoimista painontasainta. Tykin miehistön suojana oli suojakilpi, jonka vasemmassa puolikkaassa olivat luukulliset aukot kiertokaukoputkelle (ylempi) ja suuntauslasille (alempi).


title: 15 cm schwere Feldhaubitze M. 15

text: Moottorivetoa varten tykin pyörien akselin alle oli sijoitettu lehtijousitus. Vetäminen oli mahdollista myös kymmenen hevosen valjakolla. Haupitsia kuljetettiin yleensä siten, että sen putki oli vedettynä taakse ja kiinnitettynä lavettirungon ajokannattimeen. Lavettirungon takapään alle oli sijoitettuna pieni yhdellä pyöräparilla ja vetoaisalla varustettu etuvaunu. Tämän lisäksi lavettirunkoon kiinnitettiin kaksi istuinta jarrumiehille. Vain äärimmäisessä poikkeustapauksessa oli sallittua kuljettaa tykkiä lyhyitä matkoja pienellä nopeudella putki ampuma-asennossa.


title: 15 cm schwere Feldhaubitze M. 15

text:
Tykin sivusuuntausala oli palkkilavetin takia hyvin kapea (± 4 astetta). Korkeussuuntausala oli -5 - 65 astetta. Tykin suuntausjärjestelmä perustui kiertokaukoputkeen. Päätähtäyslaitteena oli itävaltalais-unkarilainen kiertokaukoputki tyyppiä M. 8/14 ja korviketähtäyslaitteena suuntain tyyppiä M. 9/12 (diopteri). Tykin ammus painoi noin 42 kg ja lensi hieman yli kymmenen kilometrin päähän. Ampumatarvikkeina oli käytössä ainakin sirpalekranaatti (HE), srapnelli ja räjähtävä panssariammus (APHE). Lisäksi oli olemassa valojuovalla varustettu ontelokranaatti (HEAT-T), joka oli tarkoitettu käytettäväksi viimeisenä puolustuskeinona mikäli panssarivaunut hyökkäisivät tykkien tuliasemiin.
Itävalta-Unkarin tykit sijoitettiin Itävallan ja Italian vastaiselle rajalle. Ensimmäiset tykit jaettiin joukoille vuoden 1916 alkupuoliskolla. Ensimmäisen maailmansodan jälkeen suurin osa Itävalta-Unkarin M. 15 -haupitseista päätyi Itävallalle ja Tšekkoslovakialle. Muutama tykki kulkeutui myös Romaniaan. Kun Saksa liitti Itävallan itseensä vuonna 1938, se otti Itävallan tykit oman armeijansa kalustoon nimikkeellä "15 cm sFH 15(ö)". Vastaavasti hieman myöhemmin tšekkien tykit päätyivät vuonna 1939 Wehrmachtin käyttöön nimikkeellä "15 cm sFH 15(t)". Saksalaiset sijoittivat haupitsinsa (42 kpl) aluksi kantalinnoitteisiin, mutta poistivat ne vähitellen käytöstä. Vuonna 1940 Saksa myi 20 tykkiä Suomelle.


title: 15 cm schwere Feldhaubitze M. 15

text: Suomalaisten kaikki tykit saapuivat yhdellä kertaa 9. lokakuuta 1940 S/S Widor –laivalla. Vuonna 1941 Raskas Patteristo 21 (8. divisioonan oma Rask.Psto) ja Raskas Patteristo 22 (4. divisioonan oma Rask.Psto) saivat kumpikin kahdeksan tykkiä ja Raskas Patteristo 28 (7. divisioonan oma Rask.Psto) neljä tykkiä. Nämä patteristot vaihtoivat 150 H/15 –haupitsinsa vuoteen 1943 mennessä, jolloin kahdeksan tykkiä sijoitettiin Maaselän kannakselle Linnoituspatteristo 1:een ja 2:een. Loput siirrettiin varastoon. Vuoden 1944 torjuntataisteluissa linnoituspatteristojen kaikki 150 H/15 -haupitsit saatiin evakuoitua. Jatkosodan aikana tykeillä ammuttiin yhteensä 24 872 laukausta, joka tekee keskimäärin noin 1 240 laukausta yhtä tykkiä kohden. Suomessa haupitseja vedettiin pääasiassa telatraktoreilla. Sodan jälkeen vuonna 1944 Päämajan tykkiosasto kokosi rintamilla olleiden tykkimiesten mielipiteitä eri tykkimalleista. Haupitsia luonnehdittiin siinä seuraavasti: ”"150 H/15 oli raskas ja kömpelö tykki, josta ei suuremmin pidetty."”


title: 15 cm schwere Feldhaubitze M. 15

text: Suomen Tykistömuseossa Hämeenlinnassa on esillä yksi 150 H/15 haupitsi.


title: HMS Acorn (1910)

text: HMS Acorn oli Britannian Kuninkaallisen laivaston Acorn-luokan hävittäjä.


title: HMS Acorn (1910)

text: Alus tilattiin John Brown and Companyltä Clydebankistä. Sen köli laskettiin 12. tammikuuta 1910 ja alus laskettiin vesille 1. heinäkuuta. Alus valmistui joulukuussa.


title: HMS Acorn (1910)

text: Alus myytiin 21. marraskuuta 1921 romutettavaksi.


title: Griff nach der Weltmacht

text: Griff nach der Weltmacht: Die Kriegzielpolitik des kaiserlichen Deutschland 1914–1918 oli saksalaisen historioitsija Fritz Fischerin kirjoittama vuonna 1961 julkaistu kirja, jossa hän käsitteli ensimmäisen maailmansodan syttymisen syitä. Hänen pääargumenttinsa oli, että Saksan keisarikunta aloitti sodan tahallisesti laajentumishalujensa takia. Kirja herätti voimakasta väittelyä ja kritiikkiä muiden historioitsijoiden keskuudessa. Fischer kirjoitti samasta aiheesta vielä jatkoa teoksen "Krieg der Illusionen".


title: Griff nach der Weltmacht

text: Fischerin teos perustuu laajaan arkistotutkimukseen. Hän pääsi länsisaksalaisuudestaan huolimatta käsiksi tuolloin Itä-Saksaan kuuluneessa Potsdamissa säilytettyihin keisarikunnan aikaisiin arkistoihin. Teos sisältää kolme erityisen kiisteltyä väittämää sodan Saksan politiikasta ja sodan syttymisen syistä. Ensimmäinen niistä oli, että Saksan hallinto tiesi ja toivoi Itävalta-Unkarin tukemisen Serbiaa vastaan johtavan sodan puhkeamiseen. Toinen väittämä oli, että keisarikunnan tavoite oli jo ennen sotaa laajentua hyvin samaan tapaan kuin myöhemmin natsi-Saksall. Kolmas väittämä taas oli se, että syyt laajentumishalulle olivat pikemminkin sisäpoliittisia kuin ulkopoliittisia. Sisäpoliittisiin syihin kuuluvat esimerkiksi taloudelliset syyt. Maan teollisuus oli kasvanut, mutta ongelmaksi tuli uusien markkinoiden löytäminen. Muut maat pyrkivät estämään kilpailua muun muassa korkeilla tulleilla, mikä osaltaan aiheutti Saksassa tunnetta saarrosta. Taloutta taas olisi mahdollista vahvistaa rautamalmiesiintymillä Ranskassa ja Belgiassa ja idässä liittämällä Saksaan Baltianmaat ja Puola. Lisäksi hän väittää, että usko siihen, että armeija oli johtanut Saksan siviilijohtoa, kuten kansleri Theobald von Bethmann Hollwegia, harhaan eivät pitäneet paikkaansa. Päinvastoin, hän väittää, että lähteiden mukaan siviilijohdon tavoitteet olivat samat kuin armeijan.


title: Griff nach der Weltmacht

text: Kirjan julkaisun jälkeen teoksesta tuli seuraavien vuosien ajaksi kuuma väittelyn kohde. Se käännettiin useille kielille, mutta ei suomeksi. Saksassa se julkaistiin ensimmäisen kerran vuonna 1961 ja englanniksi se julkaistiin vuonna 1966 Lontoossa nimellä "Germany’s Aims in the First World War". Länsi-Saksassa se herätti erityisen voimakkaita tunteita, ja Fischer esimerkiksi menetti luentokiertueelleen Yhdysvaltoihin saamansa tukirahat. Teoksen kriitikot myönsivät, että Saksa otti suuria riskejä vuonna 1914 mutta että ne olivat tarpeellisia, koska Venäjä kasvoi sotilaallisesti ja rakennutti rautateitä läntisiin osiinsa. Siviili- ja sotilasjohdon tekemiin päätöksiin taas johti Venäjän nousun pelko eikä Fischerin teesien mukainen aggressiivinen laajentumishalu. Fischer julkaisi toisen kirjansa "Krieg der Illusionen" osaltaan vastauksena teoksen saamaan kritiikkiin.


title: Disgaea: Hour of Darkness

text: Disgaea: Hour of Darkness on Nippon Ichi Softwaren kehittämän "Disgaea"-videopelisarjan ensimmäinen osa. Peli julkaistiin alun perin PlayStation 2:lle vuonna 2003, minkä jälkeen peli on julkaistu PlayStation Portablelle ja Nintendo DS:lle. Pelistä on julkaistu Windows-versio "Disgaea PC" helmikuussa 2016.


title: Disgaea: Hour of Darkness

text: "Disgaea: Hour of Darkness" on taktinen roolipeli. Pelaajalla on käytössään ryhmä hahmoja joita ohjataan vuoropohjaisessa taistelussa.


title: Disgaea: Hour of Darkness

text: Peli sijoittuu demonien asuttamaan maailmaan, Netherworldiin. Pelin alussa demoniprinssi Laharl herää kaksi vuotta kestäneestä unestaan, ja saa tietää isänsä, kuningas Krichevskoyn kuolleen sillä välin. Laharl tietää olevansa oikeutettu kruununperillinen, ja aikoo tehdä kaikkensa päästäkseen maailman ylivaltiaaksi. Apunaan Laharlilla on hänen alaisensa Etna. Laharl aloittaa valtaamalla Vyers-nimisen demonin kartanon, ja voitettuaan antaa tälle alentavan lempinimen "välipomo", Mid-Boss.


title: Disgaea: Hour of Darkness

text: Myöhemmin Laharl tapaa harjoittelussa olevan enkelin nimeltä Flonne, joka on määrätty salamurhaamaan kuningas Krichevskoy. Flonne huomaa olevansa myös kaksi vuotta myöhässä ja liittyy myöhemmin Laharlin ryhmään. Laharlin alaisiksi päätyvät myös maapallolta kotoisin olevat kapteeni Gordon, hänen apulaisensa Jennifer ja robotti Thursday.


title: Disgaea: Hour of Darkness

text: Loppupuolella Laharl ja hänen ystävänsä paljastavat maapallon ja enkelien välisen salaliiton hyökätä Netherworldiin, ja paljastuu että enkeli nimeltä Vulcanus on koko juonen takana. Lopulta Laharl päättää tunkeutua enkelien maailmaan Celestiaan selvittääkseen välit sen valtiaan, serafi Lamingtonin kanssa. Lopputaistelun jälkeen Lamington rankaisee Flonnea muuttamalla hänet kukaksi, rangaistuksena siitä että hän taisteli muita enkeleitä vastaan. Tämän jälkeen pelissä on kaksi erilaista loppua.


title: Disgaea: Hour of Darkness

text: Hyvässä lopussa Flonne herää henkiin langenneena enkelinä. Huonossa lopussa Laharl uhraa oman henkensä herättääkseen Flonnen henkiin, ja tulee takaisin Prinnynä.


title: Jukka Törmä

text: Jukka Tapio Törmä (s. 1957) on tamperelainen pitkän linjan muusikko/lauluntekijä. Keikkailun hän aloitti jo vuonna 1974 ja se on jatkunut siitä lähtien näihin päiviin asti. Ensimmäinen merkittävä kokoonpano oli "Ruinari Einari", jota markkinoi Tappi Suojanen persoonalliseen tyyliinsä. Alkuperäisen yhtyeen hajottua bändi teki keikkoja myös nimellä "Kummitus".


title: Jukka Törmä

text: Vuonna 1977 Törmä aloitti kultaseppäkoulun Westendin invalidien ammattioppilaitoksessa, josta valmistui 1981. Opiskelun ohella alkoi syntyä omia lauluja ja esiintymisiä oli paljon Helsingin seudulla. Omien laulujen ansiosta alkoi tunnettuutta syntyä juuri pääkaupunkiseudulla, jossa mies vaikutti varsin voimallisesti Lepakkoliikkeessä ja Elävän musiikin yhdistyksissä. Valmistuttuaan vuoden 1981 toukokuussa Jukka sai heinäkuussa levytyssopimuksen RCA/Kerberokselle.


title: Jukka Törmä

text: Törmän ensimmäinen levy oli "Jukka Törmä & Omuna" (1981; tuotanto: Juice Leskinen). "Omuna"-yhtyeessä soittivat muun muassa Vesa Sytelä (rummut), Jukka Järvinen (kosketinsoittimet) ja Sami Ruusukallio (basso). Omuna keikkaili ahkerasti parin vuoden ajan.


title: Jukka Törmä

text: Tämän jälkeen Törmä teki 12 vuoden ajan keikkoja Särkänniemen lasten eläintarhassa ja vaikutti katusoittajana Tampereen katukuvassa tehden myös muita keikkoja jatkuvasti. MTV3 teki Törmästä dokumenttiohjelman vuonna 1990.


title: Jukka Törmä

text: Törmä on voittanut Katusoiton Suomen mestaruuden 1999; Juomalaulun SM tuli vuonna 2000 ja Tapsan Tahdit Törmä voitti vuonna 2002.


title: Jukka Törmä

text: Vuonna 1998 perustettiin "Studio Kakadu", joka on toiminnassa edelleen.


title: Jukka Törmä

text: Erilaisia kokoonpanoja, joilla on keikkailtu vuosien saatossa, ovat olleet mm. "Jukka Törmä Band", "Nelitahtikone" sekä "Jukka Törmä & Rotvalli". Kokoonpanoissa ovat soittaneet mm. Matti Palmutie, Pekka Jokiniemi, Jussi Kinnunen, Markku Ahokas, Jukka Honkamäki, Jaska Eerola, Tapio Heinonen, Kalle Palomäki, Niko Viitamäki, Arto Ahonen ja Vesa Sahlgren.


title: Jukka Törmä

text: Duo "Jukka Törmä & Eki Vilen" tekee jatkuvasti akustisia keikkoja, joiden ohjelmisto koostuu ainoastaan Törmän omasta tuotannosta.


title: Jukka Törmä

text: Nykyinen bändi "Jukka Törmä & Tammelan Woima" (Jukka Törmä, kitara ja laulu; Kris Le May, basso; Antti Rissanen, rummut ja Sami Laine, kitara ja laulu) keikkailee ja tekee parhaillaan uutta albumia.


title: Jukka Törmä

text: Jukka Törmä on säveltänyt n. 300 laulua/tekstiä. Tuotantoon sisältyy oman ohjelmiston lisäksi lastenmusiikkia, mainosmusiikkia, tilausmusiikkia TV- ja radio-ohjelmiin sekä tekstejä/musiikkia muille artisteille.


title: Pia Pesonen

text: Pia Pesonen (s. 1963) on suomalainen kirjailija ja roolittaja.


title: Pia Pesonen

text: Pesonen on koulutukseltaan filosofian maisteri Helsingin yliopistosta, ja hän on opiskellut kirjoittamista Kriittisessä korkeakoulussa. Hän on työskennellyt muun muassa toimittajana ja opettajana sekä tutkijana Teatterikorkeakoulun näyttelijäntyön laitoksella. Pesonen on toinen Suomen suurimman casting-toimiston, Roolituspalvelun, perustajista. Hän on roolittanut yli 120 pitkää elokuvaa, joihin lukeutuvat muun muassa "Puhdistus", "Paha maa", "Äideistä parhain" ja "Napapiirin sankarit".


title: Pia Pesonen

text: Vuonna 2011 Teos julkaisi Pesosen esikoisteoksen, novellikokoelman "Urho Kekkonen Straße". Vuonna 2013 sai ensi-iltansa kirjaan perustuva Marja Pyykön elokuva "Kekkonen tulee!". Yleisradio on tuottanut kirjan tarinasta ”Itsenäisyyspäivä” Juha Rosman ohjaaman ja dramatisoiman lyhytelokuvan.


title: Pia Pesonen

text: Elokuussa 2015 ilmestyi Pesosen esikoisromaani "Maatuska".


title: Kyrmykrotti

text: Kyrmykrotti ("Tetrabrachium ocellatum") on krottikaloihin kuuluva kalalaji, jota tavataan Tyynestämerestä. Se on ainoa laji kyrmykrottien ("Tetrabrachiidae") heimossa.


title: Kyrmykrotti

text: Kyrmykrotti on pienehkö kala, joka saavuttaa korkeintaan noin 7 cm:n pituuden. Ruumiinrakenteeltaan se on litteähkö ja pitkulainen ja silmät ovat pienikokoiset ja sijaitsevat korkealla. Otsassa on lajille tyypillinen kyhmy. Ensimmäinen pidentynyt selkäevän ruoto (illicium) on lyhyempi kuin monilla muilla krottikaloilla. Selkä- ja peräevät ovat pitkät ja myös pyrstöevä on pitkähkö. Kyrmykrotin rintaevät ovat kookkaat ja muodoltaan erikoiset. Kyrmykrotilla ei ole uimarakkoa. Kalan iho on löysähkö ja väritykseltään laji on vatsastaan valkoinen ja selästään ruskea valkoisin pilkuin.


title: Kyrmykrotti

text: Kyrmykrottia tavataan rannikkovesistä Uuden-Guinean, Indonesian ja Australian rannikoilta sekä Arafuranmerestä. Ne elävät melko matalissa vesissä lähellä muta- tai hiekkapohjaa.


title: Alfred H. Caspary

text: Alfred H. Caspary (1877–1955) oli yhdysvaltalainen filatelisti, hyväntekijä, keräilijä ja liikemies. Hän oli NYSE-noteeratun investointiyhtiö A.H. Caspary & Co.:n omistaja. Casparya pidetään yhtenä kaikkien aikojen merkittävimmistä postimerkkien keräilijöistä, jonka kokoelmassa oli paljon kaikkien aikojen harvinaisimpia ja arvokkaimpia postimerkkejä.


title: Alfred H. Caspary

text: Elinaikanaan Caspary käytti filateelisissa piireissä salanimeä ”Pacificus” ja vasta Casparyn kuoleman jälkeen paljastui hänen postimerkkikokoelmansa loistokkuus. Caspary oli mukana perustamassa Philatelic Foundationia ja toimi Lontoon Royal Philatelic Societyn komitean neuvonantajana.


title: Alfred H. Caspary

text: Casparyn kuoleman jälkeen hänen postimerkkikokoelmansa myytiin Harmerin huutokaupoissa vuosien 1955–1958 välillä. Hienon yhdysvaltalaisten merkkien kokoelman lisäksi Caspary keräsi harvinaisuuksia ympäri maailman. Caspary valittiin American Philatelic Societyn Hall of Fameen vuonna 1977.


title: Enrique Beech

text: Enrique Beech (14. elokuuta 1920 – 14. marraskuuta 2012) oli filippiiniläinen ampuja ja jalkapalloilija. Hän oli useaan otteeseen Filippiinien jalkapallomaajoukkueen jäsenenä, kunnes loukkaantuminen esti pelaamisen vuonna 1950. Hän sai ammunnassa pronssimitalit Aasian kisoissa vuosina 1954 ja 1958. Beech osallistui ampujana myös kesäolympialaisiin 1956 Melbournessa ja kesäolympialaisiin 1960 Roomassa. Hän toimi sittemmin Filippiinien urheilukomission konsultanttina.


title: Konrad Westlin

text: Konrad Westlin (1882–1947) oli suomalainen ruotsin kielellä kirjoittanut sotakirjailija.


title: Konrad Westlin

text: Konrad Westlin haastatteli vuosina 1936–1937 Melinin komppanian miehiä sekä heidän omaisiaan. Melinin komppania oli yliluutnantti Erik Gunnar Melinin johtama valkoisten komppania joka Suomen sisällissodan aikana tunkeutui ensimmäisenä Tampereen taistelun aikana kaupungin keskustaan. Komppania ylitti Tammerkosken Neulapatoa pitkin ja eteni tappioita kärsien Hallituskatua ja Näsilinnankatua pitkin Näsinkalliolle. Melinin komppania onnistui valtaamaan Näsinlinnan, ja otti joukon punaisia vankeja joista ainakin 27 ammuttiin yhteen kasaan rakennuksen itäpäädyssä. Tämän jälkeen punaiset suuntasivat rakennukseen tykkejä, ja jatkuvat jalkaväen hyökkäykset ja punaisten panssarijuna karkottivat Melinin komppanian pois. Melinin joukko kärsi taistelussa suuria tappioita, mutta onnistui kaartamaan Näsijärven jään kautta omien linjoille. Melinin komppania oli koottu Pohjanmaan ruotsalaisseuduilta.


title: Konrad Westlin

text: Haastattelujen pohjalta Westlin kirjoitti kirjan "Melinin komppania" ("Melins kompani"), joka julkaistiin myös suomeksi. Westlinin tekemät 327 haastattelua ovat nykyisiin Sota-arkistossa.


title: Hamiltonin piirikunta

text: Hamiltonin piirikunta () on kymmenen Yhdysvaltain piirikunnan nimi:


title: Harmoninen funktio

text:
Harmoninen funktio on vähintään kaksi kertaa jatkuvasti derivoituva reaaliarvoinen matemaattinen funktio "f": "U" → formula_1, joka on määritelty jossakin avaruuden formula_2 avoimessa osajoukossa "U"
ja joka toteuttaa Laplacen yhtälön


title: Harmoninen funktio

text: Tämä kirjoitetaan yleensä muotoon


title: Harmoninen funktio

text: tai


title: Harmoninen funktio

text: Koska kompleksitaso formula_6 voidaan samastaa avaruuden formula_7 kanssa, harmonisen funktion käsite on käyttökelpoinen myös, kun määrittelyjoukkona on jokin kompleksitason alue. Tällöin kyseessä on kompleksimuuttujan reaaliarvoinen funktio. Kompleksitasossa jokaisen analyyttisen funktion reaali- ja imaginaariosa ovat harmonisia funktioita.


title: Harmoninen funktio

text: Harmonisilla funktiolla on suuri merkitys myös matemaattisessa fysiikassa ja stokastisten prosessien teoriassa.


title: Harmoninen funktio

text: Staattisen sähkökentän potentiaali alueella, jossa ei ole varausta, on paikan harmoninen funktio. Jos varaukset ovat keskittyneet joko erillisiin pisteisiin, käyrille tai pinnoille, potentiaalia esittää harmoninen funktio, jonka määrittelyalue U käsittää koko avaruuden formula_8 lukuun ottamatta niitä kohtia, joissa varaukset ovat. Varausten kohdalla funktiolla on singulariteetti, jossa se ei ole määritelty.


title: Harmoninen funktio

text: Esimerkkejä tällaisista kolmen reaalimuuttujan harmonisista funktioista, jotka samalla kuvaavat sähkökenttää eri tilanteissa, esitetään seuraavassa taulukossa. Siinä "r" tarkoittaa lukua, jonka neliö on formula_9. Funktio on määritelty alueella, joka käsittää koko avaruuden singulariteettia lukuun ottamatta.


title: Harmoninen funktio

text: Kaikki nämä voivat kuvata myös gravitaatiokentän potentiaalia tilanteessa, jossa massat ovat keskittyneet singulariteetteihin.


title: Harmoninen funktio

text:
Vastaavia esimerkkejä voidaan esittää myös tasossa formula_7. Esimerkiksi funktio
on harmoninen, ja se on määritelty alueessa formula_12. Tämä funktio kuvaa pitkällä suoralla johtimella olevaa varausta ympäröivän sähkökentän potentiaalia tai myös pitkää lieriömäistä massaa ympäröivää gravitaatiopotentiaalia.


title: Harmoninen funktio

text: Kuten nämä esimerkit osoittavat, fysiikassa esiintyvät harmoniset funktiot määräytyvät niiden singulariteettien ja reunaehtojen perusteella. Harmoniseen funktioon, jolla on singulariteetti, voidaan kuitenkin lisätä mikä tahansa koko formula_2:ssä määritelty harmoninen funktio, jolloin saadaan toinen harmoninen funktio, jolla on sama singulariteetti, ja näin ollen singulariteetti ei määritä harmonista funktiota yksikäsitteisesti. Jos kuitenkin edellytetään, että funktion raja-arvo argumenttien lähestyessä ääretöntä on nolla, singulariteetti määrittää funktion yksikäsitteisesti, mikä seuraa Liouvillen lauseesta.


title: Harmoninen funktio

text: Esimerkkejä "n" muuttujan harmonisista funktioista ovat:Annetussa avoimessa joukossa "U" määriteltyjen harmonisten funktioiden joukkoa voidaan pitää Laplacen operaattorin Δ ytimenä tässä joukossa, ja näin ollen se muodostaa vektoriavaruuden, jonka kerroinrenkaana on formula_1. Toisin sanoen harmonisia funktioita lasketaan yhteen, vähennetään toisistaan tai kerrotaan vakiolla, saadaan jälleen harmonisia funktioita.


title: Harmoninen funktio

text: Jos "f" on harmoninen funktio alueessa "U", myös "f":n kaikki osoittaisderivaatat ovat harmonisia funktioita alueessa "U". Laplacen operaattori Δ ja osittaisderivaattaoperaattori kommutoivat tässä funktioluokassa.


title: Harmoninen funktio

text: Harmoniset funktiot muistuttavat monessa suhteessa kompleksilukujen holomorfisia funktioita. Kaikki harmoniset funktiot ovat analyyttisiä, toisin sanoen ne voidaan lokaalisti ilmaista potenssisarjana. Tämä pätee yleensäkin kaikille elliptisille operaattoreille, joista Laplacen operaattori on tärkeä esimerkki.


title: Harmoninen funktio

text:
Harmonisten funktioiden tasaisesti suppenevan jonon raja-arvo on myös harmoninen funktio. Tämä seuraa siitä, että jokainen jatkuva funktio, joka toteuttaa keskiarvoperiaatteen, on harmoninen. Käsitellään esimerkkinä alueessa
(−∞, 0) × formula_1 määriteltyä funktiojonoa formula_19. Sarjan funktiot ovat harmonisia, ja se suppenee tasaisesti on harmoninen ja suppenee tasaisesti kohti nollafunktiota. Kuitenkaan sen osittaisderivaatat eivät suppene tasaisesti kohti nollafunktiota. Tämä esimerkki osoittaa, että todistettaessa, että jokin raja-arvo on harmoninen, on viitattava keskiarvo-ominaisuuteen ja jatkuvuuteen.


title: Harmoninen funktio

text: Jokaisen holomorfisen funktion reaali- ja imaginaariosa tasossa formula_6 eli formula_7 ovat harmonisia funktioita. Näiden sanotaan muodostavan parin harmonisia konjugaattifunktiota. Kääntäen jokainen funktio "u", joka on harmoninen jossakin tason formula_6 avoimessa osajoukossa Ω, on "lokaalisti" jonkin holomorfisen funktion reaaliosa. Tämä seuraa siitä, että kun kompleksiluku kirjoitetaan muodossa "z" = "x" + "iy", kompleksinen funktio "g"("z")  := "u" − i "u" on holomorfinen Ω:ssa, koska se toteuttaa Cauchyn–Riemannin yhtälöt. Sen vuoksi "g":llä on lokaalinen primitiivi "f", ja "u" on "f":n reaaliosa tiettyyn vakioon saakka, sillä "u" on formula_23:n reaaliosa.


title: Harmoninen funktio

text: Vaikka tämä yhteys harmonisten ja holomorfisten funktioiden välillä pätee vain kahden reaalimuuttujan tapauksessa, useammankin muuttujan harmonisilla funktioilla on holomorfisten funktioiden kanssa monia yhteisiä ominaisuuksia. Ne ovat reaalimuuttujien funktioina analyyttisiä, niitä koskee maksimiperiaate ja keskiarvoperiaate. Myös singulariteettien poistuvuutta koskeva tulos ja Liouvillen lause pätevät niille vastaavalla tavalla kuin kompleksitason holomorfisille funktioille.


title: Harmoninen funktio

text: Laplacen yhtälöstä seuraa harmonisille funktioille useita merkittäviä ominaisuuksia.


title: Harmoninen funktio

text: Harmoniset funktiot ovat äärettömän monta kertaa differentoituvia. Samalla ne ovat reaalianalyysin mielessä analyyttisia funktioita.


title: Harmoninen funktio

text: Harmonisille funktioille pätee seuraava "maksimiperiaate": jos "K" on "U":n kompakti osajoukko, funktion "f" rajoittumalla "K":hon saa suurimman ja pienimmän arvonsa "K":n reunalla. Jos "U" on yhtenäinen, tästä seuraa, ettei funktiolla "f" voi olla lokaalista maksimia tai minimiä, ellei se ole vakio. Vastaava ominaisuus on subharmonisilla funktioilla.


title: Harmoninen funktio

text: Jos "B"("x", "r") on pallo, jonka keskipiste on "x" ja säde "r" ja joka kokonaan sisältyy avoimeen alueeseen formula_24, niin harmonisen funktion "u": Ω → formula_1 arvo "u"("x") pallon keskipisteessä on sama kuin sen arvojen keskiarvo pallon pinnalla; tämä keskiarvo on samalla "u":n keskiarvo pallon sisällä. Toisin sanoen


title: Harmoninen funktio

text: missä ω on yksikköpallon pinta-ala "n"-ulotteisessa avaruudessa ja σ "n"-1 -ulotteinen pintamitta.


title: Harmoninen funktio

text: Kääntäen kaikki lokaalisti integroituvat funktiot, jotka toteuttavat keskiarvoperiaatteen pallon sisällä, ovat sekä äärettömän monta kertaa differentoituvia että harmonisia.


title: Harmoninen funktio

text: Tätä keskiarvolausetta voidaan yleistää seuraavasti: Jos "h" on pallosymmetrinen funktio, jolla on sellainen kantaja alueessa "B"("x","r"), että ∫"h" = 1, niin "u"("x") = "h" * "u"("x"). Toisin sanoen voidaan muodostaa "u":n painotettu keskiarvo pisteen ympärillä ja ratkaista "u"("x"). Erityisesti jos funktioksi "h" valitaan jokin äärettömän monta kertaa jatkuvasti differentoituva funktio, "u":n arvo voidaan ratkaista missä pisteessä tahansa, vaikka tunnettaisiin vain, kuinka "u" käyttäytyy jakaumanana. Tämän osoittaa Weylin lemma.


title: Harmoninen funktio

text:
Olkoon "u" ei-negatiivinen harmoninen funktio rajoitetulla alueella Ω. Silloin jokaisessa yhtenäisessä joukossa
Harnackin epäyhtälö
pätee jollakin vakiolla "C", joka riippuu vain "V":stä ja alueesta Ω.


title: Harmoninen funktio

text: Singulariteetti eli erikoispiste on piste, jossa funktio ei ole määritelty. Singulariteetti on "poistuva", jos funktiolla on raja-arvo kyseisessä pisteessä, muussa tapauksessa se on "oleellinen".


title: Harmoninen funktio

text:
Samoin kuin analyyttisille, myös harmonisille funktioille pätee seuraava tulos singulariteettien poistuvuudesta.
Jos harmoninen funktio "f" on määritelty alueessa Ω yhtä pistettä "x" lukuun ottamatta, toisin sanoen alueessa formula_29 of R, ja jos funktio lisäksi on rajoitettu, sillä on raja-arvo pisteessä "x" Jos lisäksi funktion määrittelyalue laajennetaan käsittämään myös piste "x" ja sen arvoksi tässä pisteessä määritellään sen raja-arvo, funktio on harmoninen myös tässä pisteessä ja siten koko alueessa Ω.


title: Harmoninen funktio

text: Jos koko formula_1:ssa määritelty harmoninen funktio "f" on joko ylhäältä tai alhaalta rajoitettu, se on vakio. Vastaava Liouvillen lause pätee myös kompleksimuuttujien analyyttisille funktioille.


title: Harmoninen funktio

text:
Edward Nelson esitti tälle erityisen lyhyen todistuksen, joka perustuu edellä mainittuun keskiarvo-ominaisuuteen.
Olkoon annettu kaksi pistettä. Valitaan kaksi kuula, joiden keskipisteinä ne ovat ja joilla on yhtä suuri säde. Jos säde on tarpeeksi suuri, kuulat ovat suurelta osin päällekkäin, ja toisesta kuulasta toisen ulkopuolella olevan osan tilavuuden suhteellinen osuus koko kuulan tilavuudesta voi olla kuinka pieni tahansa. Koska "f" on rajoitettu, sen keskiarvot kummassakin kuulassa voivat olla kuinka lähellä toisiaan tahansa, kunhan vain niiden säde valitaan tarpeeksi suureksi, ja täten "f":llä on sama arvo missä tahansa kahdessa pisteessä.


title: Harmoninen funktio

text:
Funktio, tai yleisemmin matemaattinen distribuutio, on heikosti harmoninen, jose toteuttaa Laplacen yhtälön
heikossa muodossa. Heikosti harmoninen funktio saa melkein kaikkialla saman arvon kuin jokin vahvasti harmoninen funktio, ja erityisesti se on sileä. Heikosti harmoninen distribuutio on nimenomaisesti vahvasti harmoniseen funktioon liittyvä distribuutio ja näin ollen sekin on sileä. Tämä tulos on nimeltään Weylin lemma.


title: Harmoninen funktio

text:
Laplacen yhtälölle on muitakin heikkoja muotoilua, jotka usein ovat käyttökelpoisia. Yksi niistä on Dirichletin periaate, joka kuvaa Sobolevin avaruuden "H"(Ω) harmoniset funktiot funktioina, jotka minimoivat Dirichletin energiaintegraalin
lokaalisten variaatioiden osalta, toisin sanoen kaikkien sellaisten funktioiden formula_33
osalta, joille "J"("u") ≤ "J"("u" + "v") pätee kaikilla arvoilla formula_34 tai yhtäpitävästi kaikilla arvoilla formula_35


title: Harmoninen funktio

text:
Harmoniset funktiot voidaan määritellä millä tahansa Riemannin monistolla käyttämällä Laplacen–Beltramin operaattoria Δ. Tässä yhteydessä funktiota sanotaan harmoniseksi, jos
Monet euklidisen avaruuden alueilla määriteltyjä harmonisia funktioita koskevat tulokset pätevät yleisemmässäkin tapauksessa, muun muassa keskiarvoperiaate (geodeettisilla palloilla), maksimiperiaate ja Harnackin epäyhtälö. Keskiarvolausetta lukuun ottamatta nämä ovat helposti todistettavissa yleisiä lineaarisia toisen asteen elliptisiä osittaisdifferentiaaliyhtälöitä koskevien vastaavien tulosten avulla.


title: Harmoninen funktio

text:
Kaksi kertaa jatkuvasti differentioituvia funktioita, jolle pätee Δ"f" ≥ 0, sanotaan subharmonisiksi. Maksimiperiaate pätee myös
subharmonisille funktioille, monet muut harmonisia funktioita koskevat tulokset sen sijaan eivät. Voidaan osoittaa, että funktio "f" on
subharmoninen, jos ja vain jos alueella, jossa se on määritelty, jokaisen pallopinnalle on olemassa sellainen harmoninen funktio "g",
että "f"("x") = "g"("x") jokaisessa pisteessä "x", joka sijaitsee pallon pinnalla, mutta "f"("x")" <= "g"("x")
jokaisessa pisteessä "x", joka sijaitsee pallon sisällä.


title: Harmoninen funktio

text: Muuan harmonisten funktioiden teorian yleistys on Riemannin monistoilla määriteltyjen harmonisten muotojen teoria, joka liittyy kohomologian. Harmonisten funktioiden yleistyksiä ovat myös vektoriarvoiset harmoniset funktiot, jotka ovat harmonisia kuvauksia yhdeltä Riemannin monistolta toiselle. Ne ovat samalla Dirichletin yleistetyn energiafunktionaalin kriittisiä pisteitä. Niihin kuuluvat erikoistapauksena myös harmoniset funktiot, mikä tulos tunnetaan Dirichletin periaatteena. Tällaiset harmoniset kuvaukset esiintyvät minimaalisten pintojen teoriassa. Esimerkiksi Riemannin monistolla käyrät voidaan määritellä kuvauksina joltakin formula_1:n väliltä monistolle, ja tällöin kyseessä on harmoninen kuvaus, jos ja vain jos käyrä on geodeettinen viiva.


title: Harmoninen funktio

text:
Jos "M" ja "N" ovat kaksi Riemannin monistoa, harmoninen kuvaus
määritellään Diricletin energian kriittisenä pisteenä
missä on "u":n differentiaali, ja normin määrittävät "M":n ja "N":n metriikat tensoritulojen joukossa "T"*"M" ⊗ "u" "TN".


title: Harmoninen funktio

text: Tärkeitä harmonisten kuvausten erikoistapauksia ovat minimipinnat, jotka ovat juuri pintojen harmonisia upotuksia kolmiulotteiseen euklidiseen avaruuteen. Yleisemmin minimaaliset alimonistot ovat monistojen harmonisia upotuksia toisiin. Harmoninen koordinaatisto ovat harmoninen diffeomorfismi monistolta jollekin yhtä moniulotteisen euklidisen avaruuden avoimelle alueelle.


title: Hancockin piirikunta

text: Hancockin piirikunta () on usean Yhdysvaltojen piirikunnan nimi:


title: Pérez Prado

text: Dámaso Pérez Prado (11. joulukuuta 1916 Matanzas, Kuuba – 14. syyskuuta 1989 México, Meksiko) oli kuubalainen orkesterinjohtaja, muusikko ja säveltäjä. Häntä kutsutaan usein ”Mambon kuninkaaksi”. Pradon tunnetuimpia sävellyksiä on Lou Began esittämänä maailmanlaajuiseksi hitiksi noussut ”Mambo No. 5 (A Little Bit Of...)”.


title: Pérez Prado

text: Häneltä on julkaistu mm. kokoelma-albumi "Latin Dance Party Featuring Perez Prado".


title: Saga (yhtye)

text: Saga on kanadalainen, vuonna 1977 perustettu progressiivisen rockin yhtye. Heidän ensilevytyksensä julkaistiin vuonna 1978. Yhtyeen neljäs albumi, "Worlds Apart", oli hitti paitsi Saksassa (jossa yhtye mursi läpi jo ensilevyllään), myös Yhdysvalloissa, missä se myi kultaa eli 500 000 levyä. Levyn tunnetuimmat kappaleet ovat ”Wind Him Up” ja ”On the Loose”, joista molemmista on tehty myös rockvideot. Lienee syytä mainita, että yhtyeen v. 1982 julkaistu "In Transit" oli maailman ensimmäinen CD-levyllä julkaistu live-rock-albumi.


title: Saga (yhtye)

text: Sagan kuudes, popvoittoinen albumi "Behaviour" (1985) ylsi ilmestyttyään silloisen Länsi-Saksan pitkäsoittolistan toiseksi. Samana kesänä Saga esiintyi yhdessä Marillionin ja Night Rangerin kanssa suurelle yleisölle Saksan Rock am Ring -festivaalilla.


title: Saga (yhtye)

text: Tämän albumin jälkeen yhtye hajosi, ja laulaja Michael Sadler, kitaristi Ian Crichton sekä basisti Jim Crichton jatkoivat triona yhdessä rumpali Curt Cressin kanssa vuoden 1987 "Wildest Dreams" -albumilla. Yhdysvaltalainen Atlantic-levy-yhtiö julkaisi levyltä videon ”Only Time Will Tell”, mutta se ei menestynyt.


title: Saga (yhtye)

text: Tämän jälkeen Saga palasi progressiivisempaan musiikkiin, ja vuonna 1993 yhtye kokoontui jälleen kosketinsoittaja Jim Gilmourin ja rumpali Steve Negusin kanssa vuoden 1980 "Silent Knight" -albumin kokoonpanoon levyllä "The Security of Illusion".


title: Saga (yhtye)

text: Saga jatkoi säännöllistä levynjulkaisua läpi 1990- ja 2000-lukujen, tosin vuoden 2003 jälkeen yhtyeen rumpalit ovat vaihdelleet Steve Negusin erottua. Yhtyeen suosio Saksassa, Benelux-maissa ja Puerto Ricossa on ollut pysyvää. Sagan myöhemmistä levyistä vuoden 2001 "House of Cards" on ollut menestynein. Se ylsi Saksan albumilistalla sijalle 34. Levyltä tehtiin myös musiikkivideo kappaleesta "Money Talks".


title: Saga (yhtye)

text: Vuoden 2007 "10,000 Days" -levyn jälkeen Michael Sadler ilmoitti vetäytymisestään, ja vuoden 2009 "The Human Condition" -levylle yhtye värväsi laulajaksi niin ikään kanadalaisen Rob Morattin. Yleisö ei kuitenkaan hyväksynyt häntä, ja vuonna 2011 Sadler palasi yhtyeeseen – sopivasti levyttämään yhtyeen 20. levyn, joka sai nimen "20/20" (2012).


title: Stāmerienan pitäjä

text: Stāmerienan pitäjä sijaitsee Gulbenen kunnassa, Vidzemen maakunnassa Latviassa noin 100 km Riiasta itään. Pitäjän nimen kirjoitusasuja ovat myös Myza Stameriena, Stameriena, Stameriene, Stameriyena ja Stāmeriene. Sen väkiluku on noin 1 200 henkeä. Kuntakeskus on nimeltään Vecstāmeriena.


title: Stāmerienan pitäjä

text: Pitäjänkeskus Vecstāmeriena sijaitsee kahden järven (Stāmeriena ja Poga) välisellä kannaksella ja sen pinta-ala on 130 km². Pitäjän alueella kulkee Gulbenen-Alūksnen välinen kapearaiteinen rautatie ().


title: Stāmerienan pitäjä

text: Pitäjän keskeisin nähtävyys on Stāmerienan kartano (, ). Sen rakennutti 1800-luvun jälkipuolella baltiansaksalainen Johann Gottlieb von Wolff. Rakennus sai historismi-tyylisuunnan mukaisia romanttisia piirteitä. Vuoden 1905 kapinassa kartano paloi, sillä kapina suuntautui baltiansaksalaisia vastaan. Se kunnostettiin seuraavina vuosina jugend-tyylin mukaiseksi. Kartanon ympärillä on laaja puistoalue.


title: Stāmerienan pitäjä

text: Kartanon alueella, Stāmeriena-järven rannalla on Stamerienan ortodoksinen kirkko. Se on rakennettu vuosina 1902–1904, jolloin suuri osa kylän asukkaista oli ortodokseja, Lisäksi kartanonherra Johann Gottlieb von Wolff oli naimisissa venäläisen Sofia Potyomkinan kanssa. Rakennus edustaa klassista tyyliä. Vuonna 2004 kirkko entisöitiin huolellisesti.


title: Stāmerienan pitäjä

text: Toinen nähtävyys on Kalnienan kartano (, ).


title: Stāmerienan pitäjä

text: Vecstāmerienan kuuluisin asukas oli italialainen kirjailija Giuseppe Tomasi di Lampedusa, joka kirjoitti 1950-luvulla kartanossa asuessaan teoksen "Il Gattopardo". Teoksen pohjalta Luchino Visconti ohjasi tunnetun elokuvan Tiikerikissa. Kartanon omistaa nykyisin Stāmerienan kunta. Sitä käytetään kulttuuritilana sekä yksityisten ja julkisten tapahtumien näyttämönä. Kartanon puisto sopii ulkoilutapahtumien ja kultturitilaisuuksien pitopaikaksi.


Azerbaidžanin valtionooppera ja -baletti tai Azerbaidžanin valtionooppera ja -baletti joka on nimetty Mirzə Fətəli Axundov mukaan () on Mirzə Fətəli Axundovin suunnittelema oopperateatteri, joka sijaitsee Bakun kaupungissa Azerbaidžanissa. Rakennus valmistui vuonna 1911. Oopperatalo vihittiin käyttöön 1920. Rakennusta on kutsuttu myös nimellä "Mailovin teatteri". Ooppera järjestää ooppera- ja balettinäytöksiä.


title: Sam Hutchinson

text: Samuel Edward "Sam" Hutchinson (s. 3. elokuuta 1989 Slough, Englanti) on englantilainen jalkapalloilija, joka edustaa Englannin Valioliigassa pelaavaa Chelseaa, mutta on kauden 2012–2013 lainalla Nottingham Forestissa. Hutchinson pelaa joko oikean puolustajan tai keskuspuolustajan paikalla.


title: Aasian Formula Renault Challenge

text: Aasian Formula Renault Challenge on Aasiassa järjestettävä autourheilusarja. Sarja järjestettiin ensimmäisen kerran vuonna 2002. Sarjassa ajetaan Tatuusin valmistamilla autoilla, Renaultin moottoreilla ja Kumhon renkailla. Pisteitä jaetaan 14 parhaalle järjestyksessä 30, 24, 20, 17, 15, 13, 11, 9, 7, 5, 4, 3, 2 ja 1. Lisäksi 8 parasta tallin kuljettajaa saavat pisteitä järjestyksessä 10, 8, 6, 5, 4, 3, 2 ja 1. Sarjan mestaruuden ovat voittaneet Cheng Congfu, Rodolfo Ávila, Hideaki Nakao, Hanss Lin, Pekka Saarinen (kahdesti), Jim Ka To, Alon Day, Sandy Stuvik, Leopold Ringbom, Yosuke Yamazaki, Julio Acosta ja Alice Powell.


title: Viktor Venema

text: Viktor Venema (s. 30. huhtikuuta 1980) on alankomaalainen sarjakuvataiteilija. Hän on piirtänyt kannen muun muassa Aku Ankka -lehteen 11.7.2007.


title: Kinna

text: Kinna on Markin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 14 776 asukasta.


title: Jääpallon Maakuntasarja 1950

text: Jääpallon Maakuntasarja 1949-1950 pelattiin cup-kilpailuna. Osallistuvia joukkueita sarjassa oli 40. Joukkueet jaettiin neljään lohkoon ja lohkovoittajat nousivat seuraavaksi kaudeksi Suomensarjaan.


title: Sveg

text: Sveg on Härjedalenin kunnan keskustaajama. Se sijaitsee Jämtlandin läänissä ja Härjedalenin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 547 asukasta.


title: Sveg

text: Sveg on myös entinen kauppala.


title: Pikkukääpiökoi

text: Pikkukääpiökoi ("Stigmella nylandriella") on erittäin pieni kääpiökoiden heimoon kuuluva perhoslaji. Se muistuttaa sekä toukkana että aikuisena melko paljon hitukääpiökoita ("Stigmella magdalenae") ja aitakääpiökoita ("Stigmella oxyacanthella").


title: Pikkukääpiökoi

text: Pikkukääpiökoi on kellertävän harmaa perhonen, jonka kiiltävien etusiipien tummemmassa kärkiosassa on violettia sävyä. Siipiväli on 4,5–5,0 mm. Takasiivet ovat harmaat, mutta siipiripsissä on ruskeaa sävyä. Tuntosarvet ovat pituudeltaan puolet etusiiven pituudesta ja niiden tyvellä on valkoinen tupsu. Päälaella on kellertävän ruskea, karvamaisten suomujen tupsu.


title: Pikkukääpiökoi

text: Toukka on väriltään kirkkaanvihreä.


title: Pikkukääpiökoi

text: Pikkukääpiökoita tavataan Länsi- ja Keski-Euroopasta Skandinavian eteläosiin ja idässä Volgalle saakka. Suomessa sitä tavataan laajalti koko maassa aivan pohjoisinta Lappia lukuun ottamatta, mutta laji ei ole erityisen yleinen. Perhoset ovat lennossa toukokuun lopulta kesäkuun keskivaiheille saakka.


title: Pikkukääpiökoi

text: Perhonen elää metsissä ja hakamailla.


title: Pikkukääpiökoi

text: Naaras munii munat yksitellen lehden alapinnalle, lähelle keskiruotia. Toukka elää heinäkuussa kovertaen käytävämiinaa ravintokasvin lehden sisälle. Miina seuraa lehden reunaa, kunnes suuntautuu keskiruotia kohti ja jatkuu vähitellen levenevänä keskiruodin vieressä. Käytävän keskellä näkyvä ulostevana hajoaa usein. Pikkukääpiökoin tekemän miinan erottaminen aitakääpiökoin miinasta tapahtuu helpoimmin ajankohdan perusteella, sillä pikkukääpiökoin toukka miinaa keskellä kesää, jälkimmäinen laji vasta syksyllä.


title: Pikkukääpiökoi

text: Lajin tieteellinen nimi on annettu suomalaisen biologin William Nylanderin mukaan.


title: Pikkukääpiökoi

text: Toukka elää ruusukasveilla, erityisesti kotipihlajalla ("Sorbus aucuparia"), ruotsinpihlajalla ("Sorbus intermedia") sekä omenalla ("Malus").


title: Hocking

text: Hocking voi viitata ainakin seuraaviin:


title: Smaragdimetsä

text: Smaragdimetsä ("The Emerald Forest") on brittiläinen John Boormanin ohjaama elokuva vuodelta 1985. Siinä amerikkalaisinsinöörin poika katoaa Amazonin viidakkoon. Isä kohtaa pojan vuosia myöhemmin viidakkoheimon täysjäsenenä. Poikaa aikuisena esittää ohjaajan poika Charley Boorman.


title: Smaragdimetsä

text: "Video-oppaassa" vuodelta 1995 Asko Alanen antoi "Smaragdimetsän" Suomessa julkaistulle VHS-versiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hän kritisoi elokuvan melko kömpelönä pitämäänsä sanomanjulistusta sademetsien ja alkuperäiskansojen kohtelusta.


title: Sotilasopisto

text: Sotilasopisto ("Up the Academy") on yhdysvaltalainen Robert Downey Seniorin ohjaama elokuva vuodelta 1980. Teinikomediassa hulttioporukka lähetetään kasvatettaviksi sotilasakatemiaan.


title: Sotilasopisto

text: "Video-oppaassa" vuodelta 1994 Bello Romano piti elokuvaa Delta-jengin heikohkona kopiona ja antoi elokuvan Suomessa julkaistulle VHS-kasettiversiolle yhden tähden viidestä, mikä vastaa sanallista arviota ”huono”.


title: Sotilasopisto

text: Elokuvassa nähdään Ralph Macchion ensimmäinen elokuvarooli.


title: Kaksoset (vuoden 2002 elokuva)

text: Kaksoset ("De Tweeling") on Ben Sombogaartin vuonna 2002 julkaistu luxemburgilais-alankomaalainen elokuva. Se kertoo kaksossisarista, joista orvoiksi jäätyään toinen kasvaa rikkaassa perheessä Hollannissa ja toinen köyhässä perheessä Saksassa. Vartuttuaan tytöt yrittävät pitää yhteyttä toisen maailmansodan repimässä Euroopassa.


title: Charles Williams (laulaja)

text: Charles Williams (s. 1952 Columbus, Yhdysvallat) on yhdysvaltalainen soul- ja funk-laulaja. Hän asui Suomessa 1970-luvulla ja julkaisi täällä muun muassa yhden albumin.


title: Charles Williams (laulaja)

text: Williams esiintyi ensimmäistä kertaa jo 6-vuotiaana paikallisessa kirkossa. Muutettuaan Kalifornian San Bernardinoon hän opiskeli jonkin aikaa klassista musiikkia. 1960-luvun lopulla Williams vaihtoi musiikkityylinsä rockiin ja souliin. Hän vaikutti muun muassa jazz-yhtyeessä nimeltä "Sensations". Muutamaa vuotta myöhemmin Williams perusti oman "Manna"-nimisen soul-yhtyeen, jossa rumpalina toimi Billy Carson. Se levytti yhden julkaisemattomaksi jääneen albumin.


title: Charles Williams (laulaja)

text: Suomeen Williams muutti 1970-luvun alkuvuosina, tavattuaan Kaliforniassa suomalaisen naisen. Hän julkaisi täällä yhden albumin vuonna 1975. Williams oli nauhoittanut Love Is a Very Special Thing -levyn materiaalin pääosin Yhdysvalloissa jo ennen Suomeen saapumistaan. EMI Finlandin julkaisema levy sisältää lisäksi yhden suomalaisten muusikoiden kanssa tehdyn kappaleen.


title: Charles Williams (laulaja)

text: Raumalla asunut Williams muutti pois Suomesta 1970-luvun lopulla. Sen jälkeen hän ei tiettävästi ole ollut esillä julkisuudessa.


title: Charles Williams (laulaja)

text: Albumit


title: Charles Williams (laulaja)

text: Singlet


title: Emma Wikén

text: Emma Wikén (s. 1. toukokuuta 1989 Åsarna) on ruotsalainen maastohiihtäjä, joka edustaa seuratasolla Åsarna IK:ta.


title: Emma Wikén

text: Vuonna 2009 Wikén sai hopeaa nuorten MM-kilpailujen viestissä. Val di Fiemmen MM-kilpailuissa 2013 hän oli yhdistelmäkilpailussa 14:s. Viestistä hän voitti hopeaa Ruotsin joukkueen kanssa. Sotšin olympialaisissa 2014 Wiken hiihti toisen osuuden Ruotsin olympiakultaa saavuttaneessa joukkueessa. 30 kilometrillä hän oli kahdeksas, yhdistelmäkilpailussa yhdeksäs ja 10 kilometrillä kahdestoista.


title: Emma Wikén

text: Maailmancupissa Wikén hiihti ensimmäisen kerran Lahdessa maaliskuussa 2010 sijoittuen 15 kilometrin yhdistelmäkilpailussa 28:nneksi. Tour de Skillä 2012–2013 Wiken sijoittui lopputuloksissa 11:nneksi. Hänen paras sijoituksensa kiertueella oli kuudes sija Val di Fiemmen 10 kilometrin perinteisen yhteislähdöstä. Hänen paras sijoituksensa maailmancupissa on neljäs sija Davosin 10 kilometrin vapaan hiihtotavan kilpailusta helmikuussa 2013.


title: Billy Cranston

text: Billy Cranston on kuvitteellinen henkilö Power Rangers -universumissa. Hänet muistetaan parhaiten sinisenä rangerina ja myöhemmin sinisenä ninja rangerina ensimmäisessä Power Rangers -sarjassa "Mighty Morphin Power Rangers". Billy oli alkuperäisistä Power Rangereista ainoa, joka toimi rangerina koko Mighty Morphin Power Rangers -sarjan ajan. Hän on toiminut myös kaikista Power Rangereista toiseksi pisimpään rangerina, edellään vain Tommy Oliver. Billyä pidettiin syystäkin ryhmän aivoina. Hän pystyi rakentamillaan laitteilla ratkaisemaan ongelmia, joita edes Zordon ei ollut ennalta aavistanut. Billy suunnitteli myös rangereiden ranteissaan pitämät kommunikaattorit. Häntä näytteli David Yost.


title: Billy Cranston

text: Kun viisas ja hyväntahtoinen tietäjä Zordon havaitsi vuosituhansia aiemmin vangitsemansa avaruusnoita Rita Repulsan karanneen hän valitsi Billyn yhdessä Jason Lee Scottin, Zack Taylorin, Trini Kwanin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Billystä tuli Sininen Power Ranger, joka sai ohjattavakseen Triceratops Dinozordin. Hänellä oli aseinaan kaksi voimakeihästä. Toisella tuotantokaudella, kun rangerit siirtyivät käyttämään Thunderzordeja Dinozordien sijasta Billy sai uudeksi zordikseen Unicorn Thunderzordin.


title: Billy Cranston

text: Billy oli sarjan alussa stereotyyppinen "nörtti". Muut rangerit, erityisesti Trini, puolustivat häntä uskollisesti ja Billystä muuttuikin ajan kuluessa vahvempi yksilö. Hän oli yksi parhaista oppilaista Angel Groven lukion tiedekerhossa ja auttoikin usein kerhon nuorempia jäseniä. Kerran hän muun muassa auttoi nuorta Willyä Angel Groven tiedemessuja varten Willyn rakentaman virtuaalitodellisuuslaitteen kanssa. Billy oli myös valmistanut rangereiden ranteissaan pitämät kommunikaattorit, jotka eivät pelkästään mahdollistaneet yhteydenpitoa komentokeskuksen kanssa vaan olivat myös etäyhteydessä komentokeskuksen telesiirtymisyksikköön.


title: Billy Cranston

text: Billy oli lapsena saanut kalakammon, kun hän oli tehnyt sormellaan vesipyörteitä järvenpintaan ja kala oli purrut häntä. Hän kärsi pelosta vielä teinivuosinaankin, jota Rita myöhemmin pahensi entisestään langettamallaan loitsulla. Billy joutui myöhemmin voittamaan pelkonsa, kun hän oli rangereista viimeisenä jäljellä taistelussa Goo Fish nimistä hirviötä vastaan. Hän onnistui pelastamaan ystävänsä ja pääsi sen jälkeen lopullisesti pelostaan eroon. Hän kävi sitten jopa kalassa nuorisokeskusen omistaneen Ernien kanssa.


title: Billy Cranston

text: Jokainen rangereista oli ryhmän jäsenenä ainutlaatuinen. Billyn erityistaitona oli hänen suunnaton älykkyytensä. Hän pyrki kehittymään myös fyysisesti. Billy oli mukana sarjassa neljän vuoden ajan, jonka aikana hän muuttui henkseleitä ja silmälaseja käyttäneestä älyköstä itsevarmaksi, hyper-älykkääksi atleetiksi. Hänestä muovautui ajan myötä varsin taidokas taistelija, joka oli myös osittain Trinin Howard-sedän ansiota. Jason ja myöhemmin Tommy auttoivat Billyä saavuttamaan punaisen vyön karatessa.


title: Billy Cranston

text: Billy pelasti älykkyytensä avulla rangerit ja sitä kautta koko maailman useita kertoja. Hänen rakentamalla RADBUG-autolla rangerit pääsivät muun muassa komentokeskukseen, kun vihreä ranger oli vaurioittanut komentokeskuksen tietokoneita, katkaissut yhteyden Zordoniin ja tehnyt Alphan toimintakyvyttömäksi. Billy oli taitava useilla tekniikan osa-alueilla. Hän kehitti muun muassa laitteen, joilla rangerit pääsivät astumaan Ritan pimeään ulottuvuuteen. Hän myös osasi kytkeä pois Alpha 5:n itsetuhomekanismin. Billy alkoi urheilullisemman olemuksensa johdosta houkutella puoleensa enemmän myös tyttöjä.


title: Billy Cranston

text: Billy hyväksyttiin myös Amerikan nuoret tiedemiehet -ohjelmaan. Billyn isä nähtiin ensimmäisellä tuotantokaudella Angel Groven lukion vanhempainillassa. Toisella tuotantokaudella Billy ystävystyi Zackin serkun Curtisin kanssa, joka oli tullut uutena oppilaana Angel Groven lukioon. Curtisin kiinnostus musiikkia kohtaan ja erityisesti trumpetin soittaminen herätti Billyn kiinnostuksen jazzin rytmikuvioita kohtaan. Myöhemmin toisella tuotantokaudella vuoteen 1880 joutunut Kimberly värväsi Billyn esi-isän "Williamin" kaikkein ensimmäiseksi Siniseksi Rangeriksi, kun hän kokosi ja johti hetken ajan Villin lännen rangereita taistelussa Goldaria ja hänen apulaisiaan vastaan.


title: Billy Cranston

text: Kolmannella tuotantokaudella Billy sai uudet voimat Ninjorilta, joka antoi hänelle susikolikon, jolla Billystä tuli Sinisen Ninja Ranger. Billy ohjasi siitä eteenpäin Wolf Ninjazordia ja myöhemmin vielä Sinistä Shogunzordia.


title: Billy Cranston

text: Mighty Morphin Power Rangersin viimeisessä jaksossa paha Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangerit olivat muuttuneet lapsiksi eivätkä pystyneet enää käyttämään voimiaan. Billy rakensi ninjakolikoista voimansa ottaneen koneen, jolla hän toivoi pystyvänsä palauttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Billy oli sen takia "Mighty Morphin Alien Rangers" -minisarjassa rangereista ainoa, jota suurimmaksi osaksi esitti hänen tavallinen näyttelijänsä. Viisi yhä lapsina ollutta rangeria lähtivät eri aikakausille etsimään Zeokristallin palasia. Billy toimi sillä aikaa yhteyshenkilönä Aquitarin Rangereiden ja Maan välillä. Billy yritti myös parantaa Aquitarin Rangereiden selviytymistä Maapallon olosuhteissa erilaisten koneiden avulla.


title: Billy Cranston

text: Sarjan "Power Rangers Zeo" alussa Billy päätti luopua rangerina olosta ja antoi Tanyan ottaa hänen paikkansa taisteluissa. Billy kuitenkin jatkoi yhä ryhmän avustajana, joka suunnitteli ja kehitti Zeo Rangereiden käyttämiä aseita, välineitä ja zordeja. Billy sanoi, että voisi ryhtyä tarvittaessa myöhemmin rangeriksi. Billy valmistui etuajassa myös Angel Groven lukiosta ja lähti sen jälkeen hetkeksi selvittämään Aquitar-planeetalle ongelmia. Myöhemmin paluumatkasta Maahan tuli kaikkea muuta kuin helppo, kun King Mondo sysäsi Billyn avaruusaluksen pois sen kurssilta.


title: Billy Cranston

text: Myöhemmin katsojille uskoteltiin toistuvasti Billyn olleen salaperäinen kultainen ranger kunnes se paljastui Trey of Triforiaksi. Billyllä oli tapana aina kultaisen rangerin näyttäytyessä kadota yllättäen ja hän käyttäytyi muutenkin salaperäisesti. Myöhemmin nähtiin ettei Billy ollut kultainen ranger ja usein ollaan sitä mieltä, että Billy oli todellisuudessa kiireinen suunnitellessaan rangereille heidän seuraavalla tuotantokaudella sarjassa "Power Rangers Turbo" käyttämiä turbovoimia. Myöhemmin Trey of Triforia haavoittui ja joutui jakautumaan identtisiksi kolmosiksi ja siten luovuttamaan voimansa parantumisensa ajaksi jollekin muulle. Kultaisen rangerin voimia yritettiin aluksi siirtää Billylle, mutta hän oli aiemmin komentokeskuksen räjähtäessä altistunut negatiiviselle protonienergialle eikä siirto siksi onnistunut. Kultaisen rangerin voimat siirrettiin lopulta alkuperäisenä punaisena Power Rangerina toimineelle Jason Lee Scottille.


title: Billy Cranston

text: Myöhemmin Billy alkoi nopeasti vanheta, koska hän oli minisarjassa "Mighty Morphin Alien Rangers" muuttunut oikean ikäiseksi eri menetelmällä kuin muut. Lopulta Billy meni Aquitar-planeetalle hoidettavaksi ja hän nuorentui takaisin oikean ikäiseksi nuoruuden lähdettä muistuttaneessa paikassa. Parantumisen jälkeen Billy kuitenkin päätti jäädä Aquitarille asumaan ollakseen yhdessä ihastuksensa Cestrian kanssa.


title: Billy Cranston

text: Billyn näyttelijä David Yost sanoi haastattelussa lopettaneensa sarjassa näyttelemisen toistuvien hänen seksuaaliseen suuntautumiseen kohdistuneiden loukkausten takia, jotka olivat tulleet sarjan tekijöiden, tuottajien, ohjaajien ja käsikirjoittajien taholta. Vähän Yostin haastattelun jälkeen sarjassa noihin aikoihin tuottajana toiminut Scott Page-Pagter kielsi Yostin esittämät syytökset ja sanoi Yostin jättäneen sarjan palkkaa koskeneiden erimielisyyksien ja huonojen henkilökemioiden takia. Yostin yllättävän lopettamispäätöksen takia viimeisessä jaksossa, jossa Billy esiintyi hänestä näytettiin vain vanhaa kuvamateriaalia ja joku muu myös ääninäytteli hahmoa. Yost myös jätti sarjan alkuperäisestä Power Ranger -ryhmästä viimeisenä, vaikka hänen entinen ryhmänjohtajansa Jason toimikin kultaisena rangerina juuri noihin aikoihin.


title: Juki Välipakka

text: Juki Välipakka (s. 22. syyskuuta 1963 Jyväskylä) on suomalainen ammattimuusikko: laulaja, lauluntekijä ja kitaristi. Välipakka aloitti trumpetinsoiton kahdeksanvuotiaana ja kitaransoiton kolmetoistavuotiaana. Vuonna 1992 hän aloitti lauluopinnot Oulunkylän Pop & Jazz konservatoriossa. Hän valmistui keväällä 2001 Stadia AMK:sta pop-jazz-musiikin opettajalinjalta laulunopettajaksi.


title: Juki Välipakka

text: Välipakka aloitti esiintymisen rockabilly-yhtye The Aviatorsin laulusolistina 16-vuotiaana. Jazzlaulajana hän debytoi vuonna 1995 Jumo-klubilla Juki's Pack -yhtyeen kanssa. Hän on esiintynyt ja esiintyy sekä kotimaassa että ulkomailla useissa kokoonpanoissa (muun muassa Backbone, The Great Helsinki Swing big band, Rooty Toot Toot Band ja Veljet & Siskot) ja eri artistien kanssa.


title: Juki Välipakka

text: Välipakka on laulanut Heikki Sarmannon sävellyksiä Eino Leinon ja Pentti Saarikosken runoihin.


title: Juki Välipakka

text: Välipakka on esiintynyt myös teatterissa muun muassa Helsingin Kaupunginteatterin "Evita"-musikaalin kuorossa ja "Piukat paikat" -musikaalissa Jerryn roolissa. Hän on mukana useissa levytyksissä, ja hän on opettanut laulua.


title: Juki Välipakka

text: Välipakka on valittu Jazzrytmit-lehden kriitikkoäänestyksessä useita kertoja vuoden miessolistiksi.


title: Slaughter at Lutakko

text: Slaughter at Lutakko on death metal -yhtyeiden Sotajumalan ja Survivors Zeron split-DVD.


title: Slaughter at Lutakko

text: DVD:llä oli tarkoitus sisällyttää myös Deathchainin kappaleita, sillä yhtyeet olivat samalla kiertueella ja esiintyivätkin samassa konsertissa, mutta teknisten ongelmien vuoksi kuvamateriaali joko tuhoutui tai kuvanlaatu oli niin heikko että materiaali päätettiin jättää julkaisematta.


title: Jesse Laine

text: Jesse Laine (s. 4. maaliskuuta 1992) on suomalainen moottoriurheilija. Hän aloitti uransa karting-sarjoissa. Vuonna 2008 hän kilpaili Formula Renault NEZ-, Formula Renault NEC-, Viron Formula Renault- ja Suomen Formula Renault -sarjoissa vaihtelevalla menestyksellä. Vuonna 2009 Laine kilpaili Formula Renault NEC sarjassa sijoittuen 12:nneksi. Vuonna 2010 Laine kilpaili Formula Renault UK sarjassa sijoittuen 17:nneksi. Hän ajoi myös yksittäisiä kilpailuja Formula Renault NEC- ja Eurocup Formula Renault -sarjoissa. Vuonna 2011 Laine sijoittui kolmanneksi Suomen Camaro Cup -sarjassa. Vuonna 2012 Laine ajoi kaksi kilpailua FIA GT3 European Championship -sarjassa.


title: Hammarstrand

text: Hammarstrand on Ragundan kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 1 052 asukasta.


title: CMXCIX

text: CMXCIX on suomalaisen death metal -yhtyeen Survivors Zeron ensimmäinen studioalbumi. Se on julkaistiin vuonna 2009 levymerkillä Cobra Records.


title: CMXCIX

text: Albumi debytoi Suomen virallisen listan sijalla 28.


title: CMXCIX

text: Kaikki kappaleet säveltänyt Sami Jämsén, sanoittanut Tapio Wilska ja Tommi Virranta sekä sovittanut Survivors Zero.


title: Järpen

text: Järpen on Åren kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 1 408 asukasta.


title: Järpen

text: Järpen on entinen taajaväkinen yhdyskunta.


title: Svenstavik

text: Svenstavik on Bergin kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 1 004 asukasta.


title: Reclaim My Heritage

text: Reclaim My Heritage on suomalaisen death metal -yhtyeen Survivors Zeron single. Se on julkaistu kesäkuussa 2009 levymerkillä Cobra Records.


title: Reclaim My Heritage

text: Single nousi Suomen virallisen singlelistan sijalle 14.


title: ORP Warszawa

text: ORP Warszawa on ollut kolmen Puolan merivoimissa palvelleen aluksen nimenä:


title: Bergsjö

text: Bergsjö on Nordanstigin kunnan keskustaajama. Se sijaitsee Gävleborgin läänissä ja Hälsinglandin historiallisessa maakunnassa Keski-Ruotsissa. Vuoden 2010 lopussa taajamassa oli 1 266 asukasta.


title: Djurås

text: Djurås on Gagnefin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 1 278 asukasta.


title: Fjugesta

text: Fjugesta on Lekebergin kunnan keskustaajama. Se sijaitsee Örebron läänissä ja Närken historiallisessa maakunnassa Keski-Ruotsissa. Vuoden 2010 lopussa taajamassa oli 2 033 asukasta.


title: Fjugesta

text: Fjugesta on entinen taajaväkinen yhdyskunta. Siellä sijaitsee Knistan kirkko.


title: Charlottenberg

text: Charlottenberg on Edan kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 2 215 asukasta.


title: Skoghall

text: Skoghall on Hammarön kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 13 265 asukasta.


title: Skoghall

text: Skoghallissa on Stora Enson pahvilaatikkotehdas, joka työllistää 950 ihmistä ollen kunnan suurin työnantaja, toisena tulee Akzo Nobelin kemiantehdas tulee toisena 150 työntekijällään. Skoghallin taajamasta on vain seitsemän kilometriä Karlstadin kaupunkiin.


title: Example

text: Elliot John Gleave (s. 20. kesäkuuta 1982 Lontoo, Englanti), taiteilijanimeltään Example, on brittiläinen laulaja-lauluntekijä ja rap-artisti. Hän esiintyi Suomessa 4.huhtikuuta 2012 Helsingin Nosturissa sekä Weekend-festivaaleilla 16. elokuuta 2013 ja Turun Ruisrockissa 2014.


title: Nossebro

text: Nossebro on Essungan kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 1 846 asukasta.


title: Ed (Dals-Ed)

text: Ed on Dals-Edin kunnan keskustaajama. Se sijaitsee Länsi-Götanmaan läänissä ja Dalslandin historiallisessa maakunnassa Länsi-Ruotsissa. Vuoden 2010 lopussa taajamassa oli 2 932 asukasta.


title: Hyltebruk

text: Hyltebruk on Hylten kunnan keskustaajama. Se sijaitsee Hallandin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 716 asukasta.


title: Arlöv

text: Arlöv on Burlövin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Arlöv muodosti aikaisemmin oman taajaman, mutta on jo kauan sitten kasvanut yhteen Malmön taajaman kanssa.


title: Arlöv

text: Arlöv oli aikaisemmin myös taajaväkinen yhdyskunta.


title: Oscar Sundh

text: Nils Oscar Sundh (s. 22. lokakuuta 1986 Uppsala, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan vasen laitahyökkääjä. Elite Prospects -sivuston mukaan Sundhin vahvuuksiin kuuluu luistelu, koko, voima, intensiteetti, aggressiivisuus, kiekonkäsittely, rannelaukaus, kahden suunnan pelaaminen ja asenne.


title: Oscar Sundh

text: Sundh on Knivsta IK:n kasvatti. Hän pelasi myöhempinä juniorivuosinaan MODO Hockeyssä, josta Sundh siirtyi Almtuna IS:ään kaudeksi 2003–2004, jolloin hän nousi sen miesten joukkueeseen. 17-vuotias Sundh pelasi tulokaskautensa Ruotsin toiseksi korkeimmalla sarjatasolla Allsvenskanissa tehden 29 runkosarjaottelussa tehot 6+3=9. Hän teki samalla kaudella myös Elitserien-debyyttinsä pelattuuan kolme ottelua lainalla Djurgårdens IF:ssä. Kaudella 2004–2005 Sundh kävi Almtunasta kahden ottelun lainalla Djurgårdenissa, jossa hän teki Elitserien-uransa avausmaalin.


title: Oscar Sundh

text: Kesällä 2005 QMJHL-joukkue St. John’s Fog Devils varasi Sundhin 60. pelaajana . Hän voitti kaudella 2005–2006 tehoilla 17+46=63 joukkueen sisäisen piste- ja syöttöpörssin. Sundh palasi kaudeksi 2006–2007 kaksivuotisella sopimuksella kotimaahansa ja siirtyi Timrå IK:n riveihin. Hän pelasi varsinaisen tulokaskautensa Elitserienissä ja teki 52 runkosarjaottelussa tehot 6+12=18 ja seitsemässä playoff-ottelussa tehot 1+2=3. Sundh oli kauden päätteeksi ehdolla Elitserienin vuoden tulokkaaksi, mutta palkinto meni kuitenkin Djurgårdens IF:n Patric Hörnqvistille. Helmikuussa 2008 hän teki vuoden mittaisen jatkosopimuksen Timrån kanssa.


title: Oscar Sundh

text: Kaudeksi 2009–2010 Sundh siirtyi kaksivuotisella sopimuksella HV71:een. Hän voitti ensimmäisen sopimuskautensa päätteeksi Ruotsin-mestaruuden. Huhtikuussa 2011 Sundh teki kaksivuotisen jatkosopimuksen joukkueen kanssa. Kaudella 2011–2012 hän oli 15 osumallaan HV71:n paras maalintekijä. Kaudella 2012–2013 Sundhista tuli joukkueen varakapteeni. Kaudeksi 2013–2014 hän siirtyi kaksivuotisella sopimuksella Luleå HF:ään. Sundh ei kuitenkaan vastannut häneen kohdistuneisiin odotuksiin ja pelasi kymmenen ottelua tehopistein 2+2=4. Hän kärsi alkukaudella myös loukkaantumisista. Marraskuussa 2014 Sundh vaihtoi seuraansa kevääseen 2015 ulottuneella sopimuksella Linköpings HC:hen.


title: Oscar Sundh

text: Sundh palasi kaudeksi 2015–2016 vuoden mittaisella sopimuksella HV71:een. Helmikuussa 2016 hän teki joukkueen kanssa kaksivuotisen jatkosopimuksen. Kauden 2016–2017 päätteeksi Sundh voitti Ruotsin-mestaruuden. Marraskuussa 2017 hän teki HV71:n kanssa taas kaksivuotisen jatkosopimuksen.


title: Oscar Sundh

text: Sundh pelasi alle 20-vuotiaiden MM-kilpailuissa vuonna 2006 ja alle 18-vuotiaiden MM-kilpailuissa vuonna 2004. Hän pelasi myös U-18 Junior World Cupissa vuonna 2003. Sundh on pelannut myös kymmenen A-maaottelua tehden yhden syöttöpisteen. Sundh debytoi Ruotsin A-maajoukkueessa kaudella 2006–2007.


title: Steve Aoki

text: Steven Hiroyuki ”Steve” Aoki (s. 30. marraskuuta 1977 Miami, Florida) on yhdysvaltalainen house -tuottaja, DJ ja Dim Mak Records -levy-yhtiön perustaja.


title: Bob Hewitt

text: Bob Hewitt (s. 12. tammikuuta 1940 Dubbo, Australia) on eteläafrikkalainen tennispelaaja. Hän voitti urallaan seitsemän ATP-turnausta kaksinpelissä. Nelinpelissä ja sekanelinpelissä hän voitti 15 Grand Slam -turnausta. Kaksinpelissä hän pääsi kolmasti Australian avointen välieriin.


title: Bob Hewitt

text: Marraskuussa 2012 Hewitt poistettiin International Tennis Hall of Famesta. Syynä siihen olivat häneen kohdistuneet epäilyt naispuolisten pelaajien seksuaalisesta hyväksikäytöstä. Maaliskuussa 2015 Hewittin todettiin syyllistyneen kahden alaikäisen naisen raiskaukseen ja kolmannen seksuaaliseen hyväksikäyttöön 1980- ja 1990-luvulla, jolloin hän valmensi tyttöjä Etelä-Afrikassa. Hän sai kuuden vuoden vankilatuomion. Hän valitti tuomiostaan korkeimpaan oikeuteen, joka kuitenkin piti kesäkuussa 2016 antamassaan päätöksessä aiemman tuomion voimassa.


title: Haapa-aho

text: Haapa-aho on seuraavien henkilöiden sukunimi:


title: Otto Knows

text: Otto Knows (oikealta nimeltään Otto Jettmann, s. 6. toukokuuta 1989) on ruotsalainen house-musiikkiin erikoistunut tuottaja ja DJ.


title: Haatainen

text: Haatainen on suomalainen sukunimi, joka on muun muassa seuraavilla henkilöillä:


title: Anthriel

text: Anthriel on progressiivinen metalliyhtye Tampereelta. Yhtyeen perustivat vuonna 2004 Timo Niemistö, Antti Hakulinen ja Jari Kuokkanen. Simo Silvan liittyi Anthrielin laulajaksi vuoden 2008 lopulla.


title: Anthriel

text: Yhtyeen musiikkia on vaikea luokitella yhteen genreen, ja sitä voikin kuvailla neo-klassisen, metallin ja progressiivisen musiikin kohtaamiseksi. Timo Niemistön kädenjälki näkyy vahvasti Anthrielin musiikissa. Niemistöllä on yleensä mielessään pohjaideat ja rakenteet kappaleista joihin muut yhtyeen jäsenet tuovat omia ideoitaan, sovituksia ja ehdotuksiaan.


title: Anthriel

text: Yhtye solmi levytyssopimuksen ahvenanmaalaisen Lion Musicin kanssa kesäkuussa 2010. Esikoisalbumi, "The Pathway", julkaistiin 17. syyskuuta 2010.


title: Anthriel

text: Lähes seitsemän vuotta The Pathwayn julkaisun jälkeen Anthrielin toinen levy, Transcendence, ilmestyy sekä digitaalisena että fyysisenä versiona 15.6.2017. Yhtye kuvaa levyn olevan edeltäjäänsä synkempi ja raskaampi ja pitävän sisällään vahvan sanoituksellisen sekä musiikillisen teeman.


title: Anthriel

text: Entiset jäsenet


title: Hagelin

text: Hagelin on seuraavien henkilöiden sukunimi:


title: Bajarsaihan Tšargalsaihan

text: Bajarsaihan Tšargalsaihan (s. 14. maaliskuuta 1986) on mongolialainen jääkiekkoilija ja jääpalloilija, joka seuratasolla edustaa Otgon Odia. Kun Mongolia osallistui ensimmäisen kerran jääkiekon MM-kisoihin vuonna 2007 Irlannissa ja jäi turnauksessa viimeiseksi (viidenneksi), Tšargalsaihan teki joukkueensa ensimmäisen maalin, 1–7 -kavennuksen, ottelussa Luxemburgia vastaan, jonka Mongolia lopulta hävisi maalein 1–10. Jääpallossa Tšargalsaihan on osallistunut Mongolian joukkueessa viisiin MM-kisoihin, viimeksi vuoden 2010 Venäjän kisoihin, ja Aasian talvikisoihin vuonna 2011.


title: Noitti

text: Noitti on kylä Hirvensalmella Etelä-Savossa lähellä Pertunmaan rajaa. Kylän lävitse kulkeva tie "Noitintie" muuttuu Hirvensalmen puolella "Hartosenpääntieksi" ja jatkuu Hirvensalmen puolella Ripatin kylään. Vanhat metsät ja peltoaukea hallitsevat maisemaa Noitissa.


title: Noitti

text: Noitti ei muodosta omaa maarekisterikylää.


title: Haglund

text: Haglund on muun muassa seuraavien henkilöiden sukunimi:


title: Haikola

text: Haikola voi tarkoittaa ainakin seuraavia:


title: Katsutoshi Naito

text: Katsutoshi Naito (; 25. helmikuuta 1895 Hongawa – 27. syyskuuta 1969) oli japanilainen painija ja olympiamitalisti.


title: Katsutoshi Naito

text: Naito osallistui Pariisin olympialaisissa 1924 sekä kreikkalais-roomalaiseen että vapaapainiin. Hän oli jaetulla kahdeksannella sijalla kreikkalais-roomalaisella tyylillä alle 62-kiloisten sarjassa ja voitti pronssimitalin vapaapainin 61 kilon painoluokassa. Naiton mitali oli Japanin historian toinen olympialaisissa. Hän opiskeli Yhdysvalloissa Pennsylvanian osavaltionyliopistossa ja vaikutti Brasiliassa, johon hän oli viemässä judoa.


title: José Song Sui-Wan

text: José Song Sui-Wan (16. toukokuuta 1941 Shanghai – 15. marraskuuta 2012 Campinas) oli kiinalaissyntyinen, Brasiliassa toiminut roomalaiskatolinen piispa. Hänet vihittiin salesiaanien papiksi 17. heinäkuuta 1971 ja nimitettiin São Gabriel da Cachoeiran hiippakunnan johtoon 23. tammikuuta 2002. Piispaksi vihkiminen seurasi 27. huhtikuuta. Pääkonsekraattorina toimi Walter Ivan de Azevedo, jota avustivat Ercílio Turco ja Irineu Danelón.


title: José Song Sui-Wan

text: Sui-Wan erosi tehtävistään piispana 4. maaliskuuta 2009.


title: Víctor Pérez Alonso

text: Víctor Pérez Alonso (s. 12. tammikuuta 1988 Albacete, Kastilia- La Mancha, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskikenttäpelaaja.


title: Víctor Pérez Alonso

text: Pérez pelasi kaudella 2006–2007 kasvattajaseuransa Getafen reservijoukkueessa. Kaudeksi 2007–2008 hän siirtyi Alcorcónin reservijoukkueeseen, josta pääsi seuraavaksi kaudeksi edustusjoukkueeseen ja pelasi nousukarsinta mukaan lukien 37 Segunda División B:n ottelua tehden viisi maalia. Vuodet 2009–2011 Pérez edusti Huescaa, jossa hänelle kirjattiin kahden kauden aikana 44 Segunda Divisiónin ottelua ja kaksi maalia. Kaudeksi 2011–2012 hän siirtyi niin ikään Segunda Divisiónissa pelanneeseen Valladolidiin, jossa pelasi sarjanousuun päättyneellä kaudella 43 ottelua tehden kuusi maalia.


title: Víctor Pérez Alonso

text: Pérez debytoi Primera Divisiónissa 20. elokuuta 2012 Zaragozaa vastaan. Ensimmäisen maalinsa hän teki 27. elokuuta 2012 Levanten verkkoon ja onnistui samassa ottelussa vielä toisenkin kerran Valladolidin voittaessa 2–0.


title: Boom Blox

text: Boom Blox on EA Los Angelesin kehittämä ja vuonna 2008 Wii-konsolille ja N-Gagelle julkaisema pulmapeli. Peli julkaistiin Pohjois-Amerikassa 6. toukokuuta ja Euroopassa 9. toukokuuta 2008. Pelin N-Gage-versio julkaistiin puolestaan 3. joulukuuta 2008.


title: Boom Blox

text: Peli esittelee sarjan fysiikkaan perustuvia palapelejä, joissa on tavoitteena joko säilyttää rakenteiden lohkoja joutumasta pudotetuksi tai kaataa ne eri keinoin, käyttämällä Wii Remotea palikoiden heittämiseen, ampumiseen tai kaappaamiseen.


title: Boom Blox

text: Peli sisältää yhteensä yli 300 yksinpelitasoa, sekä yli 100 moninpelitasoa. Lisäksi peli sisältää tilan, jossa pelaajat voivat luoda omia tasoja ja jakaa niitä ihmisten kanssa Friend Code Listissä WiiConnect24 palvelun kautta.


title: Boom Blox

text: Pelistä tuotettiin demoversio Coca-Colan Coke Zonen erikoistarjousta varten, siinä Isossa-Britanniassa asuvat asiakkaat saattoivat käyttää Coca-Cola ja Diet Coke -pulloista löytyviä koodeja pisteiden keräämiseen ja tietyllä pistemäärällä lunastaa pelin täyden versionkin.


title: Boom Blox

text: Pelille on julkaistu myös jatko-osa, "Boom Blox Bash Party".


title: Jeremiah Harm

text: Jeremiah Harm on "Iron Sky" -elokuvan tekijöiden suunnittelema elokuva.


title: Jeremiah Harm

text: Jeremiah Harm, kovaotteinen tähtienvälinen palkkionmetsästäjä, saa tehtäväksi etsiä New Yorkista tietyn konnajoukon sekä naisen, jonka he ovat kaapanneet.


title: Jeremiah Harm

text: Elokuvan käsikirjoituksessa aiotaan käyttää yleisön kehittämiä juonenkulkuja ja alieneita, joista parhaat valitaan käytettäväksi itse elokuvassa. ”Verkkoyhteisömme auttoi toteuttamaan "Iron Skyn" ja aiomme jatkaa uuden elokuvan kohdalla siitä mihin viimeksi jäätiin”, kertoo elokuvan tuottaja Tero Kaukomaa The Guardian -lehdelle. Elokuvaa varten tarvitaan miljoona erilaista alienia, joita yleisö saa lähettää tekijöille.


title: Charles Williams

text: Charles Williams voi viitata muun muassa seuraaviin henkilöihin:


title: Julia Hamari

text: Julia (alun perin Júlia) Hamari (s. 21. marraskuuta 1942 Budapest) on unkarilainen mezzosopraano ja kontra-altto. Hän aloitti lapsena pianonsoiton, mutta siirtyi siitä lauluun. Hän opiskeli Ferenc Lisztin musiikkiakatemiassa ja Stuttgartin musiikkikorkeakoulussa. Vuonna 1966 hän debytoi solistina Karl Richterin johtamassa Bachin "Matteus-passion" esityksessä Wienissä. Muita kapellimestareita, joiden kanssa Hamari on työskennellyt, ovat olleet Herbert von Karajan, Sergiu Celibidache, Rafael Kubelík, Georg Solti, Karl Böhm ja Pierre Boulez. Yhdysvalloissa hän teki ensiesiintymisensä Chicagon sinfoniaorkesterin kanssa vuonna 1967.


title: Julia Hamari

text: Hamarilla on ollut myös laaja oopperaohjelmisto, johon ovat kuuluneet esimerkiksi "Carmen", "La cenerentola" ja "Così fan tutte". Hänen muuhun ohjelmistoonsa lukeutuvat Bachin kantaatit. Hamari on esiintynyt muun muassa Salzburger Festspielellä, La Scalassa, Covent Gardenissa, Wienin valtionoopperassa, Glyndebournen oopperafestivaalilla ja Metropolitan-oopperassa. Hän on toiminut Stuttgartin musiikkikorkeakoulun professorina.


title: Manfred Bruns

text: Manfred Bruns (s. 1934) on saksalainen juristi, joka tunnetaan seksuaalivähemmistöjen sekä HIV-positiivisten ja AIDS-potilaiden oikeuksia ajavana aktivistina. Hän oli mukana perustamassa LSVD-järjestöä ja on toiminut sen johtokunnassa. Hän on saanut työstään 1. luokan Bundesverdienstkreuzin. Hän oli vuoteen 1994 saakka yleisenä syyttäjänä Karlsruhessa.


title: Rhett Forrester

text: Rhett W. Forrester (22. syyskuuta 1956 Tucker, Georgia – 22. tammikuuta 1994 Atlanta, Georgia) oli yhdysvaltalainen heavy/hard rock -laulaja.


title: Rhett Forrester

text: Forrester toimi newyorkilaisen Riot-yhtyeen laulajana vuosina 1981–1984. Hänen aikanaan yhtye oli erittäin suosittu muun muassa Japanissa ja esiintyi kiertueilla suurten nimien kuten Kissin ja Aerosmithin kanssa.


title: Rhett Forrester

text: Riotin lopetettua toimintansa vuonna 1984 Forrester työskenteli useiden eri muusikoiden projekteissa. Hän lauloi muun muassa entisen Virgin Steele -kitaristin Jack Starrin albumilla "Out of the Darkness" ja teki kaksi sooloalbumia. Forresterin kuoleman jälkeen vuonna 1996 julkaistiin vielä yksi soololevy sekä Keel-yhtyeen Brian Jayn kanssa tehty albumi.


title: Rhett Forrester

text: Rhett Forrester kuoli ryöstöyrityksen yhteydessä tammikuussa 1994. Hän kieltäytyi luovuttamasta autoaan kahdelle ryöstäjälle ja joutui ammutuksi. Surmaajia ei ole saatu kiinni. Forrester on haudattu synnyinkaupunkiinsa Tuckeriin Georgian osavaltiossa.


title: Iskatelei

text: Iskatelei (, nenetsiksi Искатель) on kaupunkityyppinen taajama Venäjän Nenetsian Zapoljarnyin piirissä, Barentsinmereen laskevan Petšoran itäisellä eli oikealla rannalla noin 100 km joen suulta. Nenetsian pääkaupunki Narjan-Mar sijaitsee välittömästi Iskantelein naapurissa lounaassa. Narjan-Marin lentoasema palvelee myös Iskantein asukkaita. Taajamassa on pieni jokisatama. Piirikunnan tieyhteydet ovat vain paikalliset, seudulta ei toistaiseksi ole ympärivuotista tieyhteyttä Nenetsian ydinosan ulkopuolelle.


title: Iskatelei

text: Vuoden 2010 väestönlaskennan mukaan Zapoljarnyin piirissä asui 20 432 henkeä, joista Iskatelein taajamassa noin kolmannes eli 6 881 henkeä.


title: Iskatelei

text: Iskateleissa toimiviin yrityksiin kuuluu esimerkiksi petrokemian yritys Nenenskaja Neftegaza (ОАО "Ненецкая нефтебаза").


title: Ex

text: Ex tarkoittaa seuraavia:


title: Whitechapel (täsmennyssivu)

text: Whitechapel voi tarkoittaa ainakin seuraavia:


title: Rumspringa

text: Rumspringa (myös Rumschpringe tai Rumshpringa) tarkoittaa "hyppimistä sinne tänne" ja viittaa nuoruuden aikuistumisriittiin amissien, erään anabaptistisen kristillisen suuntauksen, jäsenten keskuudessa. Rumspringa alkaa noin 14-16 vuoden iässä ja päättyy, kun nuori päättää ottaa kasteen ja liittyä amissikirkkoon tai vaihtoehtoisesti päättää erota yhteisöstä. Valtava enemmistö valitsee kasteen ja pysyy yhteisön jäsenenä. Vain osa amissiryhmistä käyttää tätä termiä ja niissä amissien vanhimmisto katsoo sen merkitsevän aikaa nuorten väliselle seurustelulle ja aviopuolison etsimiselle.


title: Suomen talousvyöhyke

text: Suomen talousvyöhyke on merialue, joka sijaitsee Suomen aluevesien ulkopuolella, mutta jossa Suomen valtiolla on oikeus elollisten ja elottomien luonnonvarojen tutkimiseen ja hyödyntämiseen. Talousvyöhykkeellä myös sovelletaan Suomen lakia meriympäristön suojelussa. Kaikilla valtioilla on vyöhykkeellä merenkulun ja ylilennon vapaus.


title: Suomen talousvyöhyke

text: Talousvyöhyke perustuu YK:n merioikeusyleissopimukseen. Vyöhykkeen rajat Ruotsin, Viron ja Venäjän talousvyöhykkeitä vastaan on määritetty sopimuksin. Yhtenäinen talousvyöhyke perustettiin vuoden 2005 alussa. Aiemmin oli erilliset lait kalastusvyöhykkeestä ja mannerjalustasta.


title: Suomen talousvyöhyke

text: Nord Stream -kaasuputki Venäjältä Saksaan kulkee Suomenlahdella Suomen talousvyöhykkeellä noin 30 kilometrin päässä rannikosta.


title: Hakamäki

text: Hakamäki tarkoittaa seuraavia asioita:


title: Hakanen

text: Hakanen on suomalainen sukunimi, joka on muun muassa seuraavilla henkilöillä:


title: Hakola (täsmennyssivu)

text: Hakola on seuraavien henkilöiden sukunimi:


title: K. C. Pant

text: Krishna Chandra Pant (1931 Nainital – 15. marraskuuta 2012 Delhi) oli intialainen poliitikko. Hän toimi muun muassa maansa puolustusministerinä vuosina 1987–1989. Hänestä tuli suunnittelukomission varapuhemies vuonna 2000. Hän tuli valituksi Lok Sabhaan vuosina 1962, 1967, 1971 ja 1989. Vuonna 1978 hänet valittiin Rajya Sabhaan, jonka johtajana hän toimi vuosina 1979–1980. Pant aloitti poliittisen uransa Intian kongressipuolueessa, mutta siirtyi vuonna 1998 Intian kansanpuolueeseen. Myös Pantin isä Govind Ballabh Pant ja vaimo Ila Pant ovat toimineet politiikassa.


title: T/B Turso

text: T/B "Turso" on vuonna 1949 Wärtsilän Hietalahden telakalla rakennettu hinaaja sekä satamajäänmurtaja. Alus on nykyisin Alfons Håkansin omistuksessa.


title: Powerless (Linkin Parkin single)

text: Powerless on Linkin Parkin viidennen, kesäkuussa 2012 julkaistun, "Living Things" -albumin kappale, joka julkaistiin iTunes-singlenä Japanissa lokakuussa 2012. Kappale on balladi, ja se on albumin viimeinen kappale. Kappale soi elokuvan lopputeksteissä.


title: Powerless (Linkin Parkin single)

text: Digitaalinen single:


title: Castle of Glass

text: Castle of Glass on Linkin Parkin viidennen, kesäkuussa 2012 julkaistun, "Living Things" -albumin neljäs single, joka julkaistiin helmikuussa 2013. Kappale kuuluu myös -pelissä.


title: Ila Pant

text: Ila Pant (s. 10. maaliskuuta 1938 Nainital) on intialainen kansanpuolueen poliitikko. Hän opiskeli Allahabadin yliopistossa ja on varsinaiselta ammatiltaan sosiaalityöntekijä. Hän tuli vuonna 1998 valituksi 12. Lok Sabhaan. Hänen aviomiehensä oli vuodesta 1957 K. C. Pant, ja hän sai kaksi lasta.


title: Taomati Iuta

text: Taomati Iuta (s. 2. toukokuuta 1939 Beru) on kiribatilainen poliitikko. Hän opiskeli Leicester College of Educationissa Yhdistyneessä kuningaskunnassa. Hänet valittiin Kiribatin parlamenttiin ensimmäistä kertaa vuonna 1978, ja hän on sittemmin toiminut sen puhemiehenä. Hän toimi vuosina 1991–1994 maansa varapresidenttinä ja talousministerinä. Lisäksi hän on toiminut kauppa-, teollisuus- ja työministerinä, liikenne- ja viestintäministerinä sekä luonnonvarain kehityksen ministerinä. Hänellä on puoliso Ilaisa Pentusi Iuta.


title: Kapealehtipaju

text: Kapealehtipaju ("Salix rosmarinifolia") on pensasmainen pajulaji. Se kasvaa pystysti 30:stä 150:een senttimetriä korkeaksi. Pensaan haarat ovat lyhytkarvaisia–kaljuja, väri harmaanvihreästä ruskeaan. Vuosikasvaimet ovat pitkäkarvaisia. Lehdet ovat tavallisesti korvakkeettomia. Lehtien lavat ovat kahdesta ja puolesta neljään senttimetriä pitkiä, tummanvihreitä, muodoltaan kapeanpuikeasta tasasoukkaan. Niiden yläpinta on karvainen tai kalju, alapinta karvainen, laita litteä ja harvasti nystyinen. Kapealehtipaju kukkii keväällä ennen lehtien kasvamista. Norkot ovat lyhytperäisiä.


title: Kapealehtipaju

text: Kapealehtipajun tiedetään risteytyvän ehkä samaa lajia olevan hanhenpajun kanssa.


title: Juolukkapaju

text: Juolukkapaju ("Salix myrtilloides") on matalakasvuinen pensas pajujen suvussa. Sen kasvutapa on pystyhkö tai koheneva. Pensaan haarat ovat kaljuja, väri punaruskeasta harmaaseen. Lehdet ovat korvakkeettomia. Lehtien lavan muoto on pitkulaisesta pyöreänsoikeaan, ehytlaitainen, korkosuoninen, herttatyvinen, kärki tylppä tai lyhytsuippuinen. Lehtien yläpinta on tummanvihreä ja alapinta sinertävänvihreä. Juolukkapaju kukkii keväällä lehtien puhjetessa.


title: Juolukkapaju

text: Juolukkapajua esiintyy Suomen alueella koko maassa lukuun ottamatta Ahvenanmaata. Sen tiedetään risteytyvän hanhenpajun, pohjanpajun ja virpapajun kanssa.


title: Vain elämää (televisiosarjan kokoelmalevy)

text: Vain elämää on samannimisen televisiosarjan pohjalta 16. marraskuuta 2012 julkaistu kokoelmalevy, joka sisältää ohjelmassa esitettyjä kappaleita. Kokoelma nousi heti julkaisunsa jälkeen Suomen virallisen albumilistan ensimmäiseksi, jossa se vietti seuraavat neljä viikkoa. Yhteensä kokoelma oli albumilistalla 24 viikkoa. Lisäksi Mid-price -listaviikkoja kertyi 26.


text: Levy myi jo ennakkoon platinalevyyn oikeuttavan määrän, yli 20 000 kappaletta. Kolmen päivän kuluttua julkaisusta levyn myyntiluvut olivat jo ylittäneet tuplaplatinarajan. Joulukuussa 2012 levy nousi 2000-luvun myydyimmäksi musiikkialbumiksi Suomessa 160 000 kappaleen myynnillä. Tällä hetkellä kokoelmaa on myyty 164 119 kappaletta.


text: Kokoelman saavuttaman suosion myötä loput sarjassa esitetyistä kappaleista julkaistaan uudella kokoelmalevyllä 21. joulukuuta.


title: André Rudersdorf

text: André Rudersdorf (s. 9. syyskuuta 1995 Hadamar) on saksalainen moottoriurheilija. Hän aloitti uransa karting-sarjoissa. Vuonna 2011 Rudersdorf kilpaili ADAC Formel Masters -sarjassa sijoittuen 18:nneksi. Vuonna 2012 hän voitti Itävallan Formel 3 Cup- ja ATS Formel 3 Trophy -sarjojen mestaruudet. Hän saavutti molemmissa sarjoissa yhteensä 21 voittoa. Vuonna 2013 Rudersdorf kilpaili Euroopan Formula 3 -sarjassa saavuttaen kolme pistettä.


title: Nelonen (täsmennyssivu)

text: Nelonen tai neloset voi viitata muun muassa seuraaviin:


title: Tarhuna

text: Tarhuna on kaupunki Libyassa 65 kilometriä Tripolista kaakkoon. Siellä on 13 264 asukasta (2011) mutta lähiseudut mukaan ottaen kaupunkiasutusta on 296 000.


title: Tarhuna

text: Seudun kansallissankarin Ali Swidan Alhatmyn italialaiset hirttivät vuonna 1922. Hänen muistokseen on kaupungissa muistomerkki Tarhunan moskeijaa vastapäätä.


title: Tarhuna

text: Kaupungissa on Nasserin yliopiston lainopillinen tiedekunta.


title: Formula 3 Euroseries -kausi 2013

text: Euroopan Formula 3 -kausi 2013 oli yhdestoista kausi entiselle Formula 3 Euroseries-sarjalle ja ensimmäinen nykyiselle Euroopan Formula 3 mestaruussarjalle. Kausi alkoi 23. maaliskuuta Italian Monzassa ja päättyi 20. lokakuuta Saksan Hockenheimringin radalla.


title: Formula 3 Euroseries -kausi 2013

text: Sarjan mestaruuden voitti italialainen Raffaele Marciello. Toiseksi sijoittui ruotsalainen Felix Rosenqvist ja kolmanneksi brittiläinen Alex Lynn.


title: Aquitarin Power Rangerit

text: Aquitarin Power Rangerit, joita välillä kutsutaan myös Alien Rangereiksi, ovat kuvitteellisia henkilöitä Power Rangers -universumissa, jotka esiintyivät ensimmäisen kerran minisarjassa "Mighty Morphin Alien Rangers". Aquitarin Power Rangereihin käytettiin kuvamateriaalia Super Sentai -sarjasta "Ninja Sentai Kakuranger". He olivat myös ensimmäinen Power Rangers -ryhmä, joka hyödynsi rangerasuja jostain toisesta Sentai-sarjasta kuin "Kyōryū Sentai Zyuranger". Aquitarin Power Rangereita on myöhemmin nähty myös televisiosarjoissa "Power Rangers Zeo", "Power Rangers in Space" ja "Power Rangers Wild Force".


title: Aquitarin Power Rangerit

text: Aquitarin Rangerit ovat Aquitar-planeetan oma Power Rangers -ryhmä. Viisas ja hyväntahtoinen tietäjä Zordon pyysi heidät puolustamaan Maata, kun paha Master Vile oli "Orb of Doomin" avulla onnistunut siirtämään Maapallon ajassa taaksepäin, jonka seurauksena Maan omat Power Rangerit olivat muuttuneet voimattomiksi lapsiksi. Myöhemmin Aquitarin Rangerit lähtivät takaisin planeetalleen vähän ennen komentokeskuksen tuhoutumista ja televisiosarjan "Power Rangers Zeo" alkua. Cestro palasi myöhemmin pyytämään Billy Cranstonin apua ja hänet nähtiin kerran myös yhdessä Delphinen kanssa. Lisäksi kauden lopulla koko ryhmä teki paluun kahden jakson ajaksi, kun he saapuivat Maahan auttamaan Zeo Rangereita ja Billyä. Aquitarin Power Rangerit olivat ensimmäiset tunnetut Power Rangerit, jotka eivät olleet kotoisin Maasta ja näyttivät avaruusolennoilta. Myöhemmillä kausilla on kuitenkin nähty lisää avaruudesta kotoisin olevia Power Rangereita (Trey of Triforia Triforiasta; Andros, Zhane ja Karone KO-35:stä; Maya Mirinoista; Trip Xybriasta; komentaja Anubis "Doggie" Cruger Siriuksesta ja Tyzonn Mercuriasta).


title: Aquitarin Power Rangerit

text: Aquitarilaisten normaali elinympäristö sijaitsi veden alla, joten he eivät pärjänneet kauan ilman Aquitar-planeetan puhdasta vettä. He eivät voineet siten pysyä pitkiä aikoja Maassa ilman riittävää ja asianmukaista kylpyä.


title: Aquitarin Power Rangerit

text: Aquitarin Rangerit osasivat kohdistaa energiaa. He pystyivät muodostamaan sinisiä vesimäisiä pyörremyrskyjä ja kohdistamaan niitä vihollisiaan päin jopa ilman rangervoimiaan. Rangervoimat antoivat heille lisää voimaa, kestävyyttä ja ketteryyttä. He ohjasivat taisteluissa telepaattisesti omia zordejaan, Battleborgeja. Jokaisella heistä oli aseenaan laserpistooli ja miekka. Aquitarin Rangerit pystyivät myös telesiirtymään niin lyhyitä kuin pitkiäkin matkoja.


title: Aquitarin Power Rangerit

text: Aquitarin Rangerit reagoivat oudosti Maassa kohtaamiinsa uusiin asioihin. Kerran neljä heistä (paitsi Cestro) addiktoitui jäätelöistä ja mehujäistä. Toisella kerralla Cestro ja Tideus kävelivät autopesun läpi, kun heidän täytyi kostuttaa itsensä.


title: Aquitarin Power Rangerit

text: Kolme Aquitarin Rangereiden näyttelijöistä uusi roolinsa sarjan "Power Rangers Zeo" kaksiosaisessa jaksossa "Rangers of Two Worlds". Koko Aquitarin Rangereiden ryhmä näyttäytyi jälkimmäisessä jaksossa, mutta Tideusta ja Corcusta ei nähty heidän rangerasujensa ulkopuolella.


title: Aquitarin Power Rangerit

text: Aurico on Punainen Aquitarin Ranger, joka on Aquitarin Power Rangereista ainoana esiintynyt neljällä eri Power Rangers -tuotantokaudella. Yleensä Aurico komensi Aquitarin Power Rangereita taisteluissa, vaikka Delphine oli virallisesti heidän johtajansa. Hän nautti myös median huomiosta vieraillessaan Maassa.


title: Aquitarin Power Rangerit

text: Puinaisena Aquitarin Rangerina Auricon symboli oli ympyrä. Hän harjoitteli muiden ryhmätoveriensa tavoin myös ninjutsua ja hän osasi taitojensa avulla siirtyä salamannopeasti paikasta toiseen ja väistellä siten vihollisiaan. Aurico ohjasi tavallisesti Punaista Battleborgia ja Maassa ollessaan myös Punaista Shogunzordia. Hän on yksi neljästä punaisesta rangerista, jonka sukunimeä ei ole virallisesti kerrottu. Muut kolme ovat Andros sarjassa "Power Rangers in Space" sekä Jayden ja Lauren sarjassa "Power Rangers Samurai".


title: Aquitarin Power Rangerit

text: Aurico näyttäytyi sarjan "Power Rangers Zeo" jaksoissa "Rangers of Two Worlds" Zeo Rangereiden voimakammion katselupallossa ilman rangerin asuaan ja kertoi heille, että Aquitarin Power Rangerit pystyivät tarvittaessa tulemaan apuun. Myöhemmin koko ryhmä saapuikin auttamaan Zeo Rangereita.


title: Aquitarin Power Rangerit

text: Häntä näytteli David Bacon.


title: Aquitarin Power Rangerit

text: Delphine oli Valkoinen Aquitarin Ranger. Hän oli Alien Rangereiden johtohahmo ja samalla ensimmäinen naispuolinen Power Ranger -ryhmänjohtaja. Hän oli myös ensimmäinen naispuolinen valkoinen ranger. Valkoisen Aquitarin Rangerin symboli oli vasemmalle osoittava nuoli. Hän ohjasi Valkoista Battleborgia ja Maassa ollessaan myös Valkoista Shogunzordia. Delphine oli paljon muita Aquitarin Rangereita kestävämpi, joten hän selvisi heistä pisimpään ilman kostutusta. Vesi oli välttämätön elementti selviytymisen ja palautumisen kannalta Alien Rangereille.


title: Aquitarin Power Rangerit

text: Myöhemmin sarjassa "Power Rangers Zeo" Delphine näyttäytyi hetkellisesti Cestron kanssa, kun Trey of Triforia oli tehnyt pakkolaskun Aquitarille. Hän myös saapui Cestron kanssa Maahan auttamaan nopeasti vanhenemaan alkanutta Billyä ennen kuin koko Aquitarin Rangereiden ryhmä lopulta saapui taistelemaan Zeo Rangereiden rinnalla King Mondon robottihirviötä ja Rita Repulsan laukkuhirviötä vastaan.


title: Aquitarin Power Rangerit

text: Häntä näytteli Rajia Baroudi.


title: Aquitarin Power Rangerit

text: Cestro oli Sininen Aquitarin Ranger. Hän ohjasi Sinistä Battleborgia ja Maassa ollessaan myös Sinistä Shogunzordia. Sinisen Aquitarin Rangerin symbolina oli neliö ja Cestron erikoishyökkäys oli nimeltään "Aquitar Water Fall".